Balentziaga | Urola Kostako Hitza\nEtiketen Fitxategia | Balentziaga\nBalentziaga museoko zuzendari berria aurkeztuko dute asteazkeneanBy Getariako Hitza on 2014/05/12 in Kultura, Laguntzaileak Miren Vives Almandoz da museoko zuzendari berria, eta kazetariekin elkartuko da asteazken honetan, maiatzak 14. Ekitaldian parte hartuko dute, Vivesekin batera, Ikerne Badiola Kultura diputatu eta museoaren fundazioko presidenteak; Joxean Muñoz Kultura sailburuordeak; Nika Lertxundi Getariako alkateak.\nGaur du azken eguna Espainiak ‘ontziolen auziko’ dirua bildu duela Bruselari jakinaraztekoBy Urola Kostako Hitza on 2013/11/18 in Bestelakoak, Ekonomia Sektoreak jakinarazi duenez, diru guztia biltzetik urrun dago Espainiako Gobernua. Ogasun Ministerioaren arabera, 126 milioi euro berreskuratu behar du, eta 50-60 milioi baino ez dituela bildu diote sektoreko ordezkariek. “Prozesua konplexua” dela arguditu dute gobernuko bozeramaileek, kontratuak banan-banan ari direla aztertzen, eta horrek zaildu egiten duela prozesua, “inbertsiogile gehienak atzerritarrak direlako”. 2007 eta 2011 urte [...]\nGetariako Independenteek osasun zentroko lanak geldiarazteko eskatu duteBy Amaia Ventas on 2013/10/03 in Azpiegiturak, Politika Getariako Independenteak taldeak udala osasun zentro berriko zein urbanizazioko funtsezko elementuak baimen edota beharrezko dokumentaziorik gabe egiten ari dela salatu du. Hori dela eta, «legeak eskatzen dituen baldintzak bete artean» lan horiek gelditzeko eskatu du. Getariako alkate Nika Lertxundik, berriz, lanak «normal» doazela aurrera nabarmendu du. «Bisatuarena egia da, baina ez da larria; ez da [...]\nBalentziaga kaleko garajeen lanak urte bukaerarako amaitzea aurreikusten duteBy Aiora Larrañaga on 2013/09/06 in Azpiegiturak, Gizartea Aparkalekua aurkitzea herritarren egunerokoan arazoa bihurtu da zenbait udalerritan. Izan ere, gero eta kotxe gehiago dago herrietan, eta geografiaren eraginez aparkatzeko espazioa mugatua denez, jira eta bira ibili beharra izaten dute herritarrek toki bila. Aparkaleku arazoari irtenbidea emateko Getariako Udala Balentziaga kalean garajeak eraikitzen ari da, eta lanak oso erritmo onean doazela azaldu dute arduradunek. [...]\nCandela Cort: «Kapelek festa espiritua ematen dizute; aldartea aldatzen dizute»By Aritz Mutiozabal on 2013/05/09 in Kultura Artearen eta modaren arteko mugetan dabil Candela Cort (Madril, 1959). Artista espainiarrak arrakasta itzela lortu du eskuz landutako kapela eta buruko ikusgarriekin. Munduko hainbat hiritan ikusi ahal izan dira bere lanak, baita antzerkian, zineman eta musika-ikuskizunetan ere. Orain, Balentziaga museoko atarian jarri ditu erakusgai, Burukodun burukoak izenburupean; hilaren 26ra arte ikus daiteke. Balentziagari kapela jartzeko [...]\nMikel Urdangarin: «Musikak gure etengabeko aldaketaren ispilua izan behar du»By Aritz Mutiozabal on 2013/04/24 in Kultura Artzape egoera ekonomiko larrian dagoela eta, hainbat ekitaldi antolatu dute kideek aldizkaria aurrera ateratzeko asmoz. Horietako bat Mikel Urdangarinen (Zornotza, 1971) kontzertua da. Musikari bizkaitarrak Azula disko berria aurkeztuko du etzi, 21:30etik aurrera, Cristobal Balenciaga Museoan. Sarrerak 10 eurotan jarri dituzte salgai aldez aurretik, Getariako Mahasti tabernan eta turismo bulegoan, Zarauzko Eguzki tabernan, Zumaiako turismo [...]\nKultur sortzaileen erakusleihoBy Aritz Mutiozabal on 2013/03/06 in Kultura Gipuzkoako sortzaile gazteak sustatzea du helburu Kutxa Kultur 2013 egitasmoak, eta herenegun aurkeztu zuten, Donostian. Bertan, egitasmoko ildoak —Kutxa Kultur Musika, Kutxa Kultur Moda eta Kutxa Kultur Hiria— zeintzuk izango diren azaltzeaz gain, horien guztien inguruko xehetasunak eman zituzten jakitera. Musikaren alorrean, iaz bezalaxe, Kutxa Kultur Festibala antolatu dute Igeldo jolas-parkean, irailaren 6 eta 7rako. [...]\nGetariako 2013ko inbertsio nagusia, Balentziagako garajeakBy Aiora Larrañaga on 2013/03/01 in Ekonomia, Politika 2013ko Getariako Udaleko aurrekontua Sarrera arruntak: 6.659.021 euro. Gastu arruntak: 2.782.875 euro. Inbertsio nagusiak: – Balentziaga kaleko garajeak 3.252.000 euro. – Aldamar parkea hornitu eta estaltzeko lanak 100.000 euro. – Saneamendua hobetzeko lanak 60.000 euro. – Turismoa: web orria eta sustapen ekintzetarako 40.000 euro. – Haurreskolako lokalaren egokitzapen lanak egiteko 100.000 euro. – Eskolako jangela [...]\nZinemako diseinatzaileen inguruko zinema-zikloa antolatu dute BalentziaganBy Getariako Hitza on 2013/02/19 in Kultura Zinemaren eta moda-munduaren arteko harremana aztertze aldera, Cristobal Balenciaga Museoak zinema-ziklo bat antolatu du. Jantziek eta janzkerek presentzia nabarmena duten sei film klasiko emango dituzte, etzi hasi eta uztailera arte; saioak 19:00etan hasiko dira, eta dohainik emango dituzte. Egitasmoan ikusgai izango diren jantziak goi-mailako joskintzako izen handiek diseinatutakoak dira; hala nola, Christian Dior, Givenchy, Yves Saint Laurent, Paco Rabanne eta Cristobal Balentziaga berarenak. Hain justu ere, estreinako film emanaldian Balentziagaren diseinuak ikusi ahal izango dira, Luis Marquinak 1954an zuzenduriko Alta costura ekoizpenean. Goi-mailako joskintzako areto dotore batean eta sasoiko modelo artean gertatzen da istorioa. Dena ondo doa, Tona modeloak mutil-lagun ohia hilda topatu arte. Poliziak susmagarritzat joko du. Moda-erakusketaren amaieran, ordea, hiltzailea aurkituko dute, ezohiko gertaera bat dela medio. Guztia argituta, Tonak modelo arrakastatsu izaten jarraituko ahal izango du. Egitaraua Etzi, otsailak 22: Alta costura (Balenciagaren jantziak). 1954. urtea. Zuzendaria: Luis Marquina. Martxoak 1: Breakfast at Tiffany’s (Givenchyren jantziak). 1961. urtea. Zuzendaria: Blake Edwards. Apirila 26: Arabesque (Dioren jantziak). 1966. urtea. Zuzendaria: Stanley Donen. Maiatzak 24: Barbarella (Rabanneren jantziak). 1967. urtea. Zuzendaria: Roger Vadim. Ekainak 14: How to Steal a Million (Givenchyren jantziak). 1966. urtea. Zuzendaria: William Wyler. Uztailak 12: The Hunger (Yves Saint Laurenten jantziak). 1983. urtea. Zuzendaria: Tony [...]\nAuzokonposta gunea jarri dute Balentziaga kaleanBy Aiora Larrañaga on 2013/02/13 in Hondakinak, Ingurumena Auzokonposta ekimenak abiatzen ari dira eskualdeko herriak. Getariak ere hondakin organikoa birziklatzearen aldeko apustua egin du, eta lehen konpostatze gunea jarri dute Getariako Udalak eta Konposta Elkarteak Balentziaga kalean. Gunea dagoeneko martxan da, eta bederatzi familia ari dira bertan parte hartzen. «Esperientzia honek etxeetako hondakin organikoa ingurumenari kalterik eragin gabe tratatzeko aukera ematen die herritarrei. [...]\nLaburrakOrgano kontzertua antolatu dute Azpeitian larunbaterako\nTitleAskegunea eta Herri Harresia Loiolan, Azpeitian\nSinadura bilketa hasi dute TSko langileek, eta manifestazioa egingo dute abenduak 26an\nPolitikaMarkel Olanok bisita egin du Azkoitira\n2015eko aurrekontuak onartzekoak dira bihar, Azkoitian


Google Fit: kirolentzako aplikazioa – KZblog\nGoogle Fit: kirolentzako aplikazioa\nGoogle Fit 2014an martxan jarri zen aplikazioa dugu, erabiltzaileek euren aktibitate fisikoari buruzko informazioa gorde ahal izan zezaten. Mugikorrak dituen sensore batzuk erabiltzen ditu oinez, korrika edo bizikletan goazenean… aktibatzen direnak.\nZure sasoi ona mantentzeko smartphonean jarri ditzakezun app gehiago ezagutu nahi? KZgunean “Sasoi ona lortu azken kirola aplikazioekin” ikastaroa daukagu.\nLehendabizi appa jaitsi behar dugu gure Smartphonera (Android-erako). Google konturik ez badaukagu, sortu egin beharko dugu. Informazio pertsonala beteko dugu ondoren: altuera, pisua… Ez zaitez larritu fitbit eskumuturrekorik ez badaukazu, zure smartphonea soinean eramatearekin bakarrik, poltsikoan, Google Fit zure aktibitatea jarraitzen hasiko da.\nEguneroko, asteroko… helburua zehaztu\nBenetan beharrezkoa ez bada ere, Fit-ek eguneroko helburu bat zehazteko eskatuko dizu; egunean zehar 30 minutuz oinez ibiltzea aski litzateke hasteko. Helburu hauek pertsonalizatzeko aukera ere badago:\nPausuak: zenbat pausu eman nahi dituzu.\nDenbora aktiboa: zenbat denboraz egon nahi duzu mugimenduan.\nDistantzia: zenbaterainoko distantzia egin nahi duzu.\nKaloriak: zenbat kaloria erre nahiko zenituzke.\n24 orduan martxan, egunero\nMarkagailua gauerdian hasten da kontatzen, egun aldaketarekin batera.\nMugikorra soinean daramagun bitartean ematen ditugun pausuak kontatuko ditu, ez da beharrezko appa habiaraztea. Momenturen batetan mugikorra soinean eraman ezin dezakegun aktibitaterik egiten badugu (igeriketa, pisu altxaketa…) appak aktibitate hau beranduago gehitzeko aukera ere eskaintzen digu, nahiz eta ematen diogun informazioaren arabera, kalkulu batzuk (erretako kaloriak, egindako distantziak…) gutxi gorabeherakoak izango diren.\nGoogle Fit-en aktibitate bat gehitu, egin ondoren.\nZure ibilbidea gorde\nGaur egungo smartphoneek GPS txipa daukate, gure posizioa detektatzeko gai dena. Aukera ematen badiogu, Google Fit-ek gure ibilbidea gordeko du eta egiten dugun aktibitate bakoitzekoa erakutsiko digu.\nEgindako aktibitate guztien erregistroa eraman\nAppak, ez du soilik gure eguneko aktibitatea gordetzen, erregistro bat ere badarama. Honela, datu hauek edozein momentutan kontsultatzeko aukera eskaintzen digu, baita grafiko moduan erakusteko ere, kolore ezberdinak erabiliz egindako aktibitate bakoitzeko.\nEgindako aktibitate ezberdinak erakusten dituen grafikoa.\nZure aurrerapenak kontsultatu, edonon zaudela\nGordetako datuak ordenagailu bidez ere kontsulta daitezke, informazio guztia Googleren kontuan gordetzen bait du.\nZure ibilbideak erregistratzeko app gehiago ezagutzea gustatuko litzaizuke? KZgunean, “Wikiloc. Sortu eta partekatu zure kanpo ekintzen ibilbideak” ikastaroa eskaintzen dizugu\nNork KZgunea| 2019-01-30T11:24:38+00:00\t2018/06/12|Informatika eta Teknologi berriak|Iruzkinik gabe


Arrate Latatu – 3 orrialdea – Eibarko Urbat I.K.E.\nEquipo de natación y waterpolo de Eibar\nEmakumezkoen Waterpolo Hondartza 5 Txapelketa Mutriku 2018\nEgilea: Arrate Latatu\nURBAT-3H NESKEK SESTAOKO BANDERA ESKURATUZ DENBORALDIA HASI DUTE\n19 iraila, 2017 Arrate Latatu Prentsa\nUrbatek asteburu honetan Sestaon izandako bi torneo jokatu ditu. Larunbatean, egoera klimatologikoak markatutako torneo baten (kanpoko igerileku baten jolasten baitzen), guztiz berregituratutako kadete taldeak hirugarren sailkatu zen (7 taldetatik). Igandean emakumezkoen taldearen txanda izan zen, finalerdi eta final formatuarekin. Finalerdietan talde armaginak zeharo hobetuta dagoen Burgoseko Casteallae taldearen kontra jolastu zuen. Azken hauek 0-3ko tartearekin hasi ziren, baina Urbat pazientziarekin eta indar psikologiko onarekin zer egiteko gai den gogora ekarri zuen eta aurrea hartu zuen partidua 8-4 irabaziz. Finala, etxeko taldearen aurka, Sestao, eibartar/gasteiztarrentzat partidu erraza izan zen. 17-2 emaitzarekin bukatu zuen Orbeako maila altua hasieratik bukaerara nabaria izan zen partidu batean. ATE IREKIAK Ostiraletan 19:15etatik 20:00etara ate irekiekin jarraitzen dugu Orbeako igerilekuan. Kirol hau probatu nahi duten eta Eibarko afizio waterpoleroari hainbeste poztasun ematen ari diren jokalari armaginen pausuak jarraitu nahi duten neska eta mutil guztientzako.\nMIKEL BASTERRIKA EIBARTARRAK BALENTZIAKO ANTELLAKO KLASIKOAN GARAILE\n29 abuztua, 2017 Arrate Latatu Prentsa\nAbuztuko igande baten Espainia guztiko 200 igerilari jarri, hobe esanda, 199 igerilari eta waterpolista bat, Mikel Basterrika Eibartarra, Urbat waterpoloko historikoa… korronteaz kontrako 2700 metro igerian eta besakadaz besakada, tartea utziz eta ustekabez, eibartar waterpolistak tartea egiten du bere atzetik eta faboritoak alde batera uzten ditu, bigarrenarekiko 25 segundo erosoko abantailaz, eta txaloz inguratuta, helmugan sartzen da. Eta horrela, Balentziar igeriketako klasikoak eibartar waterpolista honek bereganatzen du eta bularrean San Andres ezkutua duen Eibarko kamiseta jantzita domina jasotzen du.\nURBAT-URKOTRONIKEK LAS PALMAS DE GRAN CANARIAS-EN OSPATU DEN KADETE MAILAKO ESPAINIAKO TXAPELKETAN HAMABIGARREN GELDITU DA\n18 uztaila, 2017 Arrate Latatu Prentsa\n2014an Bartzelonan hamahirugarren, 2015ean Castellonen hamargarren, aurreko urtean Murtzian hamalaugarren, aurten hamabigarren: Urbat Urkotronik waterpoloaren munduan, maila handiko ohiko talde bat bezala baieztatzen da. Aurten, Kanarietan, ez zuen bat ere erreza, bere kapitaina den Mikel Albizuri Gabe eta Julen Soraluze atezaina erdipurdi infekzio biriko bategatik. Ezbehar hauek ez dute lortu Urbatek waterpolo sendo eta duin bat jolastu ez izana. Baina mailaka joan gaitezen: ostegun gauena Coruñari gainditu duten lehenengo partidua eta gero (12-5) ostiral goizean Waterpolo Navarran kontrako partidu oso gogor bat eta gero (9-9) eta ondorengo Nafarren garaipena penaltietan, Urbat, arratsaldean Terrasa (Espainiako txapelduna) indartsuaren kontra jokatu zuen, kontrakoaren maila ikusita duintasunez galduz (12-3). Larunbatean Turia balentziarren kontra beste partidu gogor bat eta emozioz beteriko penalti jaurtiketa multzoaren ondoren eibartarrek irabazitakoa. Azkenik, Bartzelonako Mediterrani-ren kontra (txapelketako beste indartsu bat), beste partidu gogor baten ondoren, 6-10 bategatik galdu eta 20 taldetatik hamabigarren postuan finkatzen da Urbat. Hauek dira Espainiako txapelketa jokatu duten 11 eibartarrak: Julen Soraluze, Martin Zamakola, Oier Lete, Jon Teviño, Eneko Treviño, Alberto Echeverria, Xabier Eguidazu, Anton Akizu, Xabier Varela, Haritz Otero eta Unax Unceta.\n3 WATERPOLOKO JOKALARI ITSAS ZEHARKALDI BATEN JARRI ETA……. PODIUMA EGINGO DUTE\n5 uztaila, 2017 Arrate Latatu Prentsa\nLarunbat honetan, uztailak 1, Lekeitioko igeriketa txapelketa itsas zeharkaldia izan da. Urbat Urkotronik waterpoloko 3 partaide hartu zuten parte, bai orain datorren kadete mailako Espainiako txapelketarako prestaketan baita datorren denboraldirako forma mantentzeko. Parte hartu dute eta 184 igerilariz osaturiko pelotoian (eta itsas egoera txarra dela eta antolatzaileei segurtasunagatik ibilbidea aldatzera eraman duena duena), iragarpen guztien kontra podiuma egitea lortu dute. Hain zuzen, gizonezko senior kategorian Mikel Basterrika eta Eneko Trebiño podiuma egiten lortu dute, 2 eta 3 postuak lortuz urrenez urren (Miguel Zarzoso bilbotarraren atzetik). Alex Sarasua, bere aldetik, 13. postua lortu du, bere atzetik 170 igerilari utziz.\nURBAT URKOTRONIKEKO KADETEA, KANARIETAKO ESPAINIAKO TXAPELKETARAKO PRESTAKUNTZA JARRAITZEN DU\n29 ekaina, 2017 Arrate Latatu Prentsa\nTalde kadeteak uztailearen 13tik 16ra bitartean Kanariar irletan ospatuko den bere kategoriako Espainiako txapelketarako prestakuntzarekin jarraitzen ari da. Taldekide guztiak, Mikel Albizuri, taldeko kapitaina ezik (txapelketarako baja dena) eta Jon Trebiño eta Oier Lete (Maltan entrenatzen ari direla Buzzerbiga, bertako taldearekin batera) Orbean gogor lan egiten ari dira hasierako taldetik beraien bertsiorik onena eskaini ahal izateko. Bitxikeri bezala, zozketan betiko aurkaria den Waterpolo Navarra (ligan talde bakarra Urbateri aurre egin ahal izan diona) eta Coruñarekin egokitu zaio. KLUBEKO BESTE IHARDUERA BATZUK Alebinak eta infantilak entrenatzen jarraitzen duten bitartean, seniorrek, bai emakumezkoak baita gizonezkoak ere, irailaren 1ean Palamosen ospatuko den nazioarteko torneo batekin hasiko den denboraldira bideratuta daude, non Estatu Batuetako maila altuko talderen bat parte hartuko duen. IRAILEAN ATE IREKIAK Ekainean izan duen harrera ona kontutan izanda, klubak irailean ere beste 3 ate ireki jardunaldi ospatzea pentsatu du (oraindik datak zehaztu gabe daude)\nUDABERRIKO GAU BATEKO FINALA OSPATU!\nOstiral gau honetan, Orbean, Askartzaren kontra 16-7 irabazitako Liga kadeteko azkenengo partiduaren ondoren, Lehenengo dibisioko jokalari ohi ezaguna eta Euskal Federazioko ordezkaria den Xabi Gomezek, omenaldi hunkigarri baten ondoren, Urbat Urkotronikeko txapeldunei kopa entregatu die. Errekorreko taldea, bi denboralditan non 2001 eta 2002ko belaunaldikoek elkarrekin jokatu duten eta txapeldun izan diren bi denboralditan partidu bat ere ez dute galdu (70 partidu inguru) bakarra berdinduz, orain dela hilabete bat, bigarren sailkatuaren etxean, Waterpolo Navarra. 2016/17ko Euskadi Txapeldunak izatea lortu duten jokalariak hauek dira: Julen Soraluze, Mikel Albizuri, Martin Zamakola, Jon Trebiño, Eneko Trebiño, Alberto Echevarria, Oier Lete, Xabier Eguidazu, Anton Akizu, Unax Unceta, Xabier Varela, Haritz Otero, Mikel Amuategui, Pablo Rescalvo, Markel Arocena y Ibai Oyarbide. Talde hau, orain, Kanariar irletan uztailan jokatuko den Espainiako txapelketan emaitza ona lortzeko prestatzen ari da. Jardunaldi honekin Urbaten denboraldi luzea bukatzen da, lortu diren lorpenak gogoratzea zaila egiten dena: bi titulu ofizial, kadete txapelketa eta Emakumezkoen Euskal Herriko kopa. Senior mailako txapelketetan lortutako emaitzetatik pasatuz eta selekzioek deituriko jokalariak kontutan hartuz (bat Espainiako federazioarekin teknifikatuta eta guzti, Elene Molina), non garaipenak lortu dituzte jokalari asko, nazioarteko torneotan barne eta senior B taldea, infantilak beraien ligetan eta nola ez, alebinak Rafa Feliz torneoan ere lortu dituzten emaitza onak ere aipagarriak dira. Txalo bero bat denentzako!\n18 ekaina, 2017 Arrate Latatu Prentsa\nUrbat Urkotronikek denboraldia kadeteek Las Palmasen jokatuko den Espainiako txapelketa baino lehen azkenengo pintzeladak ematen ari da. Ostiral gauean, kadete taldeak, Euskal Herriko ligako txapelduna jada, etxea Getxon kontra zuen konpromisoa bete egin du 20-4 emaitza eroso batekin. Bitartean infantilak, nahiz eta Waterpolo Navarran etxean partidu on bat jokatu gehiegizko 13-6 bategatik galdu egin dute.Bestalde, igande honetan Irunen, talde eskolarrak, Gipuzkoako Eskolar mailako ligako azkenengo jardunaldia jokatu zuen, defentsan lan onarekin baina erasoan kostata. Hurrengo ostiralean azkenengo bi hitzordu garrantzitsu: 21:45etan kadete taldearen azkenengo partidua, beti beldurgarri den Askartzaren kontra eta lehenago, 19:15-20:00 ate irekiak.\nSAN ANDRES OTARRAREN SARITUAKO ZENBAKIA\nTHE BATTLE OF BILBAO, deitu zitekeen…\nAROA PEÑA ETA ERIKA SANTAMARIAK ETA KITTO SARIA JASO DUTE\nURBAT URKOTRONIK-EK URTEA AUTORITATE HANDIAREKIN BUKATZEN DU.\nJARDUNALDI BOROBILA URBAT URKOTRONIKEKO SENIOR TALDEENTZAKO (GIZONEZKO ZEIN EMAKUMEZKO)\nTweets by EibarkoUrbat\n2018(e)ko abendua (1)\n2018(e)ko otsaila (1)\n2017(e)ko abendua (5)\n2017(e)ko azaroa (3)\n2017(e)ko urria (4)\n2017(e)ko iraila (2)\n2017(e)ko abuztua (1)\n2017(e)ko uztaila (2)\n2017(e)ko ekaina (5)\n2017(e)ko maiatza (3)\n2017(e)ko apirila (4)\n2017(e)ko martxoa (3)\n2017(e)ko otsaila (4)\n2017(e)ko urtarrila (2)\n2016(e)ko abendua (3)\n2016(e)ko azaroa (3)\nEste sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.Onartzen dut Informazio gehiago\nProudly powered by WordPress Theme: Poseidon.


San Jose zubia 2021 eta koronabirusa: Etxeetan bilkuretan, bizikideak bakarrik\nE. G | EITB MEDIA\nAtzo sartu zen indarrean Lurraldeen arteko Osasun Batzordean erkidegoek adostutako akordioa. Horren arabera, hainbat murrizketa izango dira zubi honetan zein Aste Santuan.\nNekazal turismoko etxeetan ere bizikideak bakarrik bildu ahalko dira. Argazkia: EITB MEDIA\nAtzotik, hilaren 17tik, eta San Jose zubian zehar, espazio pribatuetan bizikideak bakarrik elkartu ahalko da Euskal Autonomia Erkidegoan (EAE) eta Nafarroan, Lurraldeen arteko Osasun Batzordeak adostutako "2021eko San Jose jaiegunaren eta Aste Santuaren harira osasun publikoaren alorrean jarraitu beharreko jardunbide koordinatuen Adierazpena"ren arabera.\nAkordioa hilaren 10an adostu zuten erkidegoek eta Espainiako Gobernuak. Espazio pribatuetako bilkurak mugatzeaz gain, beste murrizketa batzuk jasotzen ditu itunak covid-19aren hedatzea geldiarazteko asmoz. Hala nola, erkidegoen itxiera perimetrala (Kanariak eta Balearrak kenduta), etxeratze agindua (gehienez, 23:00etatik 06:00etara) eta espazio publikoetan bildu ahal daitezkeen pertsona kopurua. Azken horretan, espazio publiko itxietan gehienez lau pertsona elkartu ahalko dira, eta irekietan, asko jota, sei.\nEAEren kasuan, Estatu mailako akordioa baino murriztaileagoa da hainbat kasutan martxoaren 5eko lehendakariaren dekretua. Euskadin 22:00etatik hasita dago debekatuta mugikortasuna. Espazio publikoetan, izan itxiak edo irekiak, lau pertsona bil daitezke gehienez. Hortaz, aldaketa bakarra egongo da bost egun hauetan: espazio pribatuan (etxebizitzak, nekazal turismoko etxeak eta tankerakoak) bizikideetara mugatu beharko dira bilkurak.\nNafarroan, aldiz, bi neurriri eragingo die Lurraldeen arteko Batzordearen itunak: ostalaritza establezimendu baten barrualdean bil daitekeen pertsona kopuruari (seitik laura igaroko da) eta, EAEn bezala, espazio pribatuko bilkurei (bizikideak bakarrik).\nMurrizketa horiek denak Aste Santuan ere egongo dira indarrean, hots, martxoaren 26tik apirilaren 9ra.


UPV/EHUn ere diskriminaziorik ez | LAB UPV/EHU\nAuzitegi Gorena (TS) 2018ko azaroan antzeko terminoetan agertu bazen ere, UPV/EHU-ko eta EAEko administrazio orokorraren langileei aplikatzea ez da baketsua gertatzen ari, batez ere ez dagoelako borondate politikorik. Bi euskal administrazio publiko hauek, 1989ko Euskal Funtzio Publikoaren (6/89 Legea) legea erabiliz, ez diote baliotasuna aitortzen lanpostu batean izandako jarduna gradua kontsolidatzeko, karreradun zein bitarteko funtzionarioei.\nZentzu honetan, 6/89 Legeko 45 artikuluak, graduaren kontsolidazioa “galarazten” du “behin-behineko” lanpostu bat betetzeagatik (lanpostua kentzea edo lanpostutik mugiarazitako kasuetan arrazoitua egon ezean) eta halaber ezartzen du “gradu pertsonalaren kontsolidaziorako, lan postu batean zerbitzu betekizunetan igarotako epealdia, funtzionarioaren berezko lan postuaren mailari dagokiona kontutan hartuko da”.\nHala ere, Estatuko legediak (Enplegatu Publikoaren Oinarrizko Estatutuaren Legea –EBEP- eta 364/1995 Errege Dekretua)“zerbitzu betekizunetan igarotako epealdia, jarduneko lanpostuari dagokion gradua kontsolidatzeko konputagarritzat” onartzen du « beti ere lan postu hori edo maila berekoa edo goragokoa behin betiko izaeraz lortzen baldin bada » 364/1995 Errege Dekretuaren 70.6 artikuluan jasotzen denaren arabera. Gainera, 2018ko azaroko sententzian Auzitegi Gorenak ebazten du gradu pertsonala eskuratzeko araututako prozedura karreradun funtzionarioentzat ez ezik bitartekoentzat ere badela aplikagarria.\nTestuinguru honetan, euskal administrazio publikoek argudiatzen dute estatuko legedia ez dela aplikagarria kasu honetan eta beraz, ez dela posible diskriminazioa dagoenik argudiatzea. Baina Europar Batasuneko Justizia Auzitegiak ekainaren 20an ebatzi duen arabera zalantzan jarri daiteke hain zuzen ere. Sententziaren edukia sakonean aztertu behar dugu UPV/EHUko AZPko langileengan izan dezakeen eragina zehazteko. Edozein kasutan, errekurtso eta demandetan beharrezkoak ez diren gastuak saihesteko, unibertsitateko zuzendaritzak ofizioz jokatu eta sententzian erabilitako irizpideak onartu behar dituela uste dugu.\nLaster martxan jarriko ditugun ekimenen berri emango dugu, baita ere erreklamazio kolektibo edo/eta indibidual posibleen beharra azkenean UPV/EHUk ez badie aitortzen funtzionario guztiei lanpostu baten emandako lanak gradu kontsolidatzeko. Informazio gehiago edo gure laguntza behar izanez gero, harremanetan jarri UPV/EHUko campus ezberdinetako egoitzekin.\n← Kontzentrazioa: Militarismorik gabeko UPV/EHU baten alde\tOsagarrien erresoluzio-epea suspenditu da: behin-betiko konponketa ezinbestekoa da →


COVID-19ak kutsatutako herritar berri bakarra diagnostikatu zuten atzo Aiaraldean, Urduñan - Urduña - Aiaraldea.eus\nCOVID-19ak kutsatutako herritar berri bakarra diagnostikatu zuten atzo Aiaraldean, Urduñan\nAitor Aspuru Saez 2020-09-29 12:52\nOsasun sistema publikoak koronabirusak eragindako gaixo berri bakarra topatu zuen atzo eskualde osoan, Urduñan.\nOsakidetzak plazaratu berri duen txostenaren arabera, atzo Aiaraldea osoan positibo berri bakarra topatu zen COVID-19ari dagokionez, Urduñan. Datu horrekin kutsatu berrien kopurua pasa den asteko joerara itzuli da. Izan ere, asteburuan 10 gaixo berri agertu baziren ere, pasa den astean kasu bat edo bi agertu ziren egun bakoitzean.\nEdonola ere, atzo osasun sistema publikoak 7.373 PCR proba egin zituen. Igandean egindakoak baino gehiago diren arren, kontuan hartu behar da ostiralean 9.229 gauzatu zirela eta larunbatean 9.696. Guztira, 285 positibo berri agertu ziren EAEn, asteburuan baino nabarmen gutxiago: ostiralean 398 izan ziren, larunbatean 479 eta igandean 354.\nAtzoko kutsatuei dagokienez, 39 izan ziren Araban, 138 Bizkaian eta 99 Gipuzkoan. Ospitaleratuak 8 gutxiago dira -265-, baina Zaintza Intentsiboko Unitatea behar dutenen kopurua ez da aldatu, 55 herritar baitaude bertan. Gainera, ratioa handitu eta 0,94ra heldu da.


Oihaneder Indakoetxea (Barañaingo alkatea): "Herriaren nortasuna indartu nahi dugu" - Iruñerria - euskalerriairratia.eus\nOihaneder Indakoetxea (Barañaingo alkatea): "Herriaren nortasuna indartu nahi dugu"\nEuskalerria Irratia 2015-06-22 13:26\nOihaneder Indakoetxea duela 37 urte sortu zen Etxabakoitzen. Nafarroako hirugarren herririk jendetsuenean, aginte makila eskuratu duen lehen emakumea da. Arte Ederrak ikasi zituen Bilbon, eta Burlatako Askatasuna institutuko plastika eta marrazketa irakaslea da. Bere esanetan, azken legealdietan grisa nagusitu da Udalean, eta herri koloretsuago bat lortzeko lan eginen du.\nIkasgelatik alkatetzara. Irakaskuntzan duzun eskarmentuak lagunduko dizu udaleko jardunean?\nIrakasleok badugu entzuteko, ulertzeko, laguntzeko, sortzen diren beharrei erantzuteko gogoa. Udalean baliagarriak izanen dira horrelako dohainak. Herritarrek dituzten arazoak eta kezkak gertutik ezagutu nahi ditugu. Enpatia beharrezkoa izanen da.\nOzta-ozta lortu duzue aldaketa Barañainen. Erregimenaren aldekoek hamar hautetsi lortu dituzte eta besteok hamaika.\nBarañain herri askotarikoa da. Zazpi indar gaude Udalean. Garrantzitsuena da lau alderdi ados jarri garela eta hautagai bakarraren alde egin dugula. Hor hasi da aldaketa politikoa. Urteak daramatzagu elkarlanean eta oinarri sendoak ditugu gure artean. EH Bildu, Geroa Bai, Izquierda-Ezkerra eta Barañainen Parte Hartuz taldeak bat eginik ariko gara. Alkatea ez dago bakarrik.\nBarañaingo Udala orain dela 31 urte sortu zen. Herriaren nortasuna indartu behar dela diozu. Zer esan nahi duzu?\nOrain arte, politika administratiboa garatu dute aurreko udalek. Errotik aldatu nahi dugu joera hori. Barañain herri bizia da. Ez da lo egiteko tokia. Elkarte asko dago. Harreman asko dago bizilagunen artean. Udaletik lagundu eta bultzatu egin nahi dugu gizarte dinamikoa.\nZein izanen dira zuen programaren ardatz nagusiak?\nGizarte zerbitzuak indartzea da lehentasun nagusia. Beharrean daudenak lagundu nahi ditugu. Adibidez, egunotan aztertzen ari gara udan eskoletako jantokiak zabaltzea beharrezkoa izanen den edo ez. Bestalde, zerbitzu publikoen aldeko apustua egin nahi dugu. Orain arte egin diren pribatizazioekin ez gaude konforme. Aurrera jarraituz, herritarren arteko kohesioa lortu nahi dugu. Barañain herri askotarikoa da. Ezberdintasun hori aberastasun bihurtu nahi dugu. Bizilagunen arteko harremanak ehundu nahi ditugu. Zubiak eraiki. Azkenik, asmo hauek guztiak gauzatu ahal izateko politika eredu berri bat abian jarri nahi dugu. Herritarren parte-hartzea ezinbestekoa da. Informazioa eta gardentasuna ere.\nAurreko legealdietan UPNk izan du alkatetza. Nola utzi dute Udala erregionalistek?\nHori hasi gara aztertzen. Egoera ekonomiko erreala ezagutu nahi dugu lehenik. Kontratu pribatuak ere sakonki begiratuko ditugu. Hirigintzari dagokionez, martxan dauden obren egoera ikusi nahi dugu.\nAzken urteotan herrian polemika piztu duten proiektu zenbaiti buruzko iritzia ere eskatu nahiko nizuke. AHTk zenbaterainoko eragina izan dezake herrian?\nMakro-proiektu hauek ez dakarkiote onurarik herriari. Ez gaude ados. Horrelako azpiegiturek atzetik ekartzen duten gizarte eredu horren aurka gaude. Tamalez, udalen gainetik Nafarroako Gobernuak izanen du azken hitza.\nMercadona bezalako saltokien etorrerak ere haserrea piztu du herrian?\nUdaletik adierazi zuten diru sarrera handiak ekarriko zituela Mercadonak. Lanpostu berriak sortuko zituela. Mesede handia eginen ziola herriari. Egia berdaderoa da kalte handiak eragin dituela. Saltoki txiki franko itxi dituzte herrian. Gertuko komertzio hori desagertzen ari da.\nDemografiari dagokionez, hirugarren herria zarete. Orotara, 21000 biztanle. Zein da herritarren profila?\n31 urte ditu herriak. Barañain zahartzen ari dela esan genezake. Adineko jendea herriaren sarrerako dorre handietan eta haien inguruko auzoan bizi dira. Barnealdean, udaletxearen auzoan, seme alabak handituta dituzten familiak bizi dira. Azkenik, herriaren bukaeran eta lakuaren inguruan gazteak eta ume txikiak dituzten bikoteak bizi dira.\nIruñerriari begiratuta zuen koalizioak zazpi alkatetza lortu ditu. Beste zenbait alkate abertzale eta ezkertiar ere badira. Babestuta sentitzen zara?\nBabesa, lasaitasuna, elkarren artean lan egiteko aukera ematen du egoera berriak. Batez ere, ilusio handia dugu guztiok eta lana ongi egiteko ardura eta gogoa. Aurrekoan Nafarroako Parlamentuaren lehen saioan alkate asko elkartu ginen eta hor dagoen energia hori aprobetxatzen jakin behar dugu.\nAurretik lau urte. Zer egin daiteke legealdi batean?\nAurrera begira, erronka handia dugu. Aldaketa errotzen joan behar dugu. Herrietan finkatzen asmatu behar dugu. Oinarriak ongi finkatu bide luzea egiteko. Gauza beste modu batera eta ongi egiten dakigula erakutsi behar dugu. Zenbaitetan, poliki poliki. Tarteka, azkarrago.\nOihaneder Indakoetxea, emakumezko lehenengo alkatea Barañainen.\nUrrats bat aurrera egin dugu. Nolanahi ere, berdintasunaren bidean asko dago egiteko. Oraindik ere, ez da erraza emakumeak ikustea aginte karguetan. Nafarroako hamar herri handienen artean ni naiz emakumezko alkate bakarra.\nPolitika Barañain-Oltza Zendea Barañain


Badok | “Sortzen duguna ez da inondik ere aurrez pentsatua”\n“Sortzen duguna ez da inondik ere aurrez pentsatua”\nBidehuts kolektiboko kide duten Jupiter Jon taldeak abestu legez, “trenak Irunera” probestuz, Moskuko plazako Iskina taberna mitikoan Sacco hirukotearearekin elkartu gara. Segituan igartzen da, bai euren artean zein inguruan bizi den lagunarteko giroa. Erraza da erosotasun kiribil horretan barneratzea. Bigarren geralekua txikiteroen xarma galdu ez duen Urdanibia taberna da, «lasaiago egongo garelako». Hirugarren eta azken geralekua Irungo gaztetxe berrituan egin dugu; taldearen estreinako diskoaren azalaren protagonistak, Limón deitzen dutenak, erakutsi digu barrutik. Oholtza gainean, Xabi Zabala, Borja Toval eta Ander Zabalegi dira Sacco.\nAnder Zabalegi, Xabi Zabala eta Borja Toval, Sacco hirukotea.\nNola sortu zen Sacco?\nANDER: Bilbon, Standstillen kontzertu batean topo egin genuen Xabi eta biok. 2007a izango zen. Elkar ezagutzen ez genuen arren, talde bat egin behar genuela pentsatu genuen, eta gauzak zer diren, Sacco jaio zen.\nZergatik okurritu zitzaizuen taldea egin behar zenutela?\nXABI: Mozkor ginelako. Kar, kar, kar!\nANDER: Bai, euforiko geunden kontzertua ikusi berri eta…\nXABI: “Ostia, ba guk ere talde bat egin behar dugu!” pentsatuko genuen.\nParrandan botatako hitzak egi bihurtu ziren.\nANDER: Bai. Xabik Borja ezagutzen zuen, elkarrekin jotzen zutelako.\nXABI: Hasiera batean, Anderrek bateria jotzen zuen, Borjak gitarra eta nik ezer ere ez. Nerea Garridok (Jupiter Jon) baxua jotzen zuen eta nik abesten nuen tarteka. Baina azkenean nik hartu nuen baxua. Eta hortik denbora dezentera hirukote bezala geratu ginen.\nDena den, nahiz eta bat-batean hartutako erabakia izan, Sacco ez da izan duzuen aurreneko taldea.\nANDER: Hamasei urte nituela hasi nintzen Hondarribiko Pickled Onion taldearekin jotzen. Ondoren beste lagun batekin jotzen ibili nintzen. Baina taldea sortu genuenean urte asko neramatzan jo gabe.\nBORJA: Xabirekin beste talde batean aritu nintzen, eta ondoren Küm taldearekin.\nXABI: Bai, hori da, ondoren Saccon eta gero Lisabö-n.\nUste nuen aurrena Lisabö eta gero Sacco taldearekin hasi zinetela.\nXABI: Normala da ez jakitea. Denbora luze eman dugulako lokalean sortzen eta sortzen, produzitu duguna kaleratu gabe. Denbora luzez lokalean egon arren, Saccoren lehenengo abestia hirukote bezala Lisabören Ezlekuak biraren azkenengo kontzertuan egin genuen. Tunken izan zen. Dena egun berean.\nEta nola funtzionatzen du sorkuntza prozesu luze horrek?\nXABI: Desastre hutsak gara! Behar bezalako sorkuntza prozesuaren anti-manuala gara gu.\nANDER: Ez dauka misteriorik ere ez. Lokalera goaz…\nXABI: Eta inprobisatu. Eta zerbait gustatzen baldin bazaigu esaten dugu: “E! hor kanta bat dago!” Kar, kar, kar! Orduan buelta bat ematen diogu horri. Beste batzuetan Anderrek landutako erritmoetatik hasten gara, eta horren gainetik jotzen dugu. Abesti batzuk, baxu eta bateriarekin egin ditugu. Beste batzuk, agian Borjak ekarritako riff batekin.\nMelodiaren ondoren sortzen dituzue letrak hortaz.\nXABI: Zalantzarik gabe, bai. Lehenengo musika sortzen dugu eta gero letrak.\nLetrak nola sortzen dira?\nBORJA: Xabik idazten ditu.\nLotsatuta bezala esaten duzu.\nXABI: Bai, bueno, ez… Agian, bada lotsa handien ematen didana, bai.\nPoetaren begirada azaleratze horrek?\nXABI: Bai, ez bainaiz poeta.\nANDER: Baina letrak sakonak dira.\nXABI: Bon, literatura gustatzen zaigu, baina egia da, zu idazten jartzen zarenean ez dela kontu batere erraza. Musikari kaskarra naiz, baina idazle bezala, oraindik okerragoa. Musikan baxua hartu nuen eta jotzen hasi nintzen, besterik gabe. Eta idazten, irakurtzea gustatzen zaidan arren, zaila egiten da esan nahi duzun hori esatea, eta esan nahi duzun bezala gainera.\nANDER: Bai… gure hutsune kreatiboa, jarrerarekin betetzen dugu! (Denak barre)\nZalantza daukat Bidasoako soinuari beste barik jartzen zaion etiketa den, baina zenbaitetan egia da, iluntasun dentsoa nabari daitekeela.\nXABI: Bai. Aurrekoan entzun nuen Jupiter Joni egin zioten elkarrizketa bat. Ez dakit zehazki zer saiotan izan zen. Kontua da Joxek komentatzen zuela ez zekiela klimagatik edo izango den, baina joera nolabait malenkoniatsua daukagula beti. Eta egia esan, guri ere hori ateratzen zaigu. Baina nik argi daukat inguruan daukagunagatik dela. Hau da, inguruan ditugun erreferentziengatik. Dut entzuten hazi gara hirurok, hori da jaso duguna, eta hortik ateratzen da guk egiten duguna.\nANDER: Baina malenkonia edo tristura da, amorruarekin nahasita. Oso konektatuta daude biak.\nXABI: Egia da barruan daukaguna kanporatzeko behar bat daukagula. Gure zuzenekoetan amorru hori ateratzen dugu.\nNolakoa izan da diskoa egitearen prozesua? Izan ere, Durangoko Azokan azkenengo momentuan izan genuen zuen berri.\nXABI: Nik uste dut izan dela bat-bateko kontua eta era berean oso luzea. (Denak barre)\nDiskoa grabatzen noiz hasi zineten?\nANDER: 2013ko ekainean, Txapekin [Karlos Osinaga] Bonberenean.\nXABI: Oso trabatua izan da prozesua, arazoak izan ditugulako eta horiek ere ezustekoan harrapatu gaituztelako. Baina era berean, guri antolaketa bat errespetatzea, hau da, diskoa noiz atera behar zen erabakitzea kostatu zaigu. Hasiera batean ez genuen pentsatzen Durangon ateratzea. Eta gero bat-batean… bai! Kontua da, lokalean sartuta urte pila bat eman ditugula. Erritmoa ikusita pentsatu genuen onena gauzak lasai hartzea zela. Baina horrek arrisku bat dauka, eta arrisku hori gehiegi luzatzea da. Eta gero ere, lagun batekin grabatu dugu.\nBORJA: Txap gure laguna da, bere lana oso ona da eta gure musika estiloa oso ondo ulertzen du.\nXABI: Bai, eta erraztasun handia eman digu. Horrela nolabait patxadaz hartzen duzu eta denboran asko luzatzen da prozesua. Hor piska bat galdu ginen, denborak aurrera egiten zuen…\nANDER: Arazoak izan genituen kopiekin ere. Txekiatik gaizki bidali zizkiguten diskoak.\nXABI: Itzuli behar izan genituen… Hamaika kontu izan dira azken batean. Gure lasaitasuna eta programazio eza alde batetik, eta zailtasun teknikoak bestetik.\nBeste talde batzuekin elkarlanik sortu al duzue?\nXABI: Hemen inguruan denok ezagutzen dugu elkar eta azken batean gauzak naturalki sortzen doaz. Musika munduan erraz sortzen dira harremanak eta hortik sortzen dira aukerak. Lagunak ditugu Zaragozan zein Galizian eta beraiekin zerbait egitea gustatuko litzaiguke. Oraindik ez dira proiektuak baina badaude hainbat proposamen elkarrekin gauzak egiteko. Sorkuntza aldetik ez hainbeste, jotzeko baizik. Hala ere, adibidez, gure diskoan badago Javi Manterolaren (Lisabö) kolaborazioa. Oso modu naturalean suertatu zen, azken batean laguna delako, eta gure lagun asko musika munduan ibiltzen direlako.\nSortzen duzuenarekin zer da transmititzea gustatzen zaizuena?\nXABI: Sortzen duguna ez da aurrez pentsatua, inondik ere. Baina egia da, kanporatu ondoren ondo sentitzen garela. Batez ere, zuzenekoetan.\nANDER: Katartikoak dira gure zuzenekoak, intentsoak.\nBORJA: Deskontrola da. Kar, kar, kar!\nXABI: Bai, eta gustatzen zaigu kaos horretan murgiltzea gainera. Entsegutik zuzenekora badago aldea, eta hori asko gustatzen zaigu.\nBORJA: Bai, neurtzen dugun arren… bidetik ateratzen gara. (Denak barre)\n“Dut entzuten hazi gara hirurok, eta hortik ateratzen da guk egiten duguna”. (Leire Palacios)\nZeintzuk dira, entsegutik zuzenekora egiten duzuenean, kontrolatu ezin duzuena ezkutatzeko moduak? Lurrera botatzea, adibidez?\nXABI: Bai! Eta pua erori zaizunarena egitea, edo anplifikagailura gerturatzea zerbait gaizki dagoelako itxurak eginda…\nBORJA: Gauzak apurtzea asko gustatzen zaigu. (Denak barrez)\nANDER: Baterian, batez ere. Baina ez da aurreikusi dezakegun zerbait; entseguetan oso lasai gaude, kasik estatiko geratzen gara.\nFabrikazioan hainbeste arazo eman dituen diskoaren portada deigarri hori egiteko ideia nondik atera da?\nANDER: Hori Ramonen [M. Zabalegi] kontuak dira. Berak egin du eta emaitzarekin oso gustura gaude. Xabik ideia bat zuen eta hortik etorri zen. Karteran emakume bizardun baten argazkia zeukan.\nXABI: Gizon bizardun batena emakumez jantzia, antzinakoa bezala. Aldizkari batetik hartu nuen, bizarro hitzaren definizioa zela argazkiaren alboan jartzen zuelako, eta asko gustatu zitzaidan. Diskorako horrelako portada bat egin behar genuela pentsatu nuen. Kideei erakutsi nien eta gustatu zitzaien. Azaleko tipoa Limón da, gure laguna eta aurpegi askotarikoa. Laguntza eskatu genion eta zertan zetzan azaldu aurretik baiezkoa eman zigun. Ramonekin geratu ginen eta argazkia egin genuen.\nANDER: Artelekun kamera zahar bat lortu zuen Ramonek.\nBeraz, kamera berezi batekin lortu zuen Ramon M. Zabalegik azaleko irudia?\nXABI: Bai. Nik neukan argazkia ez dakit zaharra zelako edo zaharkituta agertzen zelako, baina bazeukan nolabaiteko testura berezi bat. Ramonek hori ikusi zuenean irudia ulertzen saiatu zen. Testura berezi hori lortzen. Egia da, deigarria izan daitekeela argazkia. Badu indarra.\nBORJA: Bai, kar, kar, kar! Durangon jende asko argazkiari begira harrituta geratzen zen.\nSaccoren lehen diskoaren azala. Egilea, Ramon M. Zabalegi.\nDiskoa atera berri duzuela, zertan ari da orain Sacco?\nXABI: Jotzen eta kontzertuetarako entseguak egiten ari gara.\nANDER: Egia da, abestiak egiten jarraitzen dugula.\nXABI: Bai, baina egia da baita ere, ez dugula puskatu orain arteko dinamika. Guk gauzak oso mantso egiten ditugu. Abestiek euren prozesua behar dute. Guk ez daukagu entsegurako ordutegi bat finkatuta, lokalean sartzen garenean ez dakigu zenbat denbora emango dugun hor sartuta. Lanetik gatoz, bakoitzak bere kontuak ditu… orduan, batzuetan motzak izaten dira. Abestiak sortzen saiatzen gara, batez ere ez daukagulako kanta zerrenda luzea.\nGuztira zortzi abesti grabatu dituzue. Labur egiten al da zuzenekoetan?\nXABI: Zortzi abesti ditugu eta gainera horietako bat ez dugu zuzenekoetan jotzen. Intro luze bat bezalakoa denez, ez zaigulako aproposa iruditzen.\nANDER: 36 minutu inguru ditugu grabatuta. Baina, zuzenekoetan beste bi kanta gehiago jotzen ditugu. Bata bertsioa da eta azken hilabetean abesti berri bat egin dugu. Horrekin 40 minututako kontzertua egiten dugu.\nDisko berriaren biraren gainean zer kontatu ahal diguzue?\nBORJA: Elorrioko gaztetxean hasi genuen bira. Martxoaren 19tik 21era bitartean Oreretako Toil taldearekin batera Amsterdam (Herbehereak), Ieper eta Ganten (Flandria) joko dugu, 29an Gasteizen izango gara eta maiatzaren 15ean Andoainen topatuko gaituzue.\nXABI: Baditugu beste data batzuk dantzan, oraindik guztiz lotu ez ditugunak. Poliki goaz, eta apurka-apurka ikusten goaz nora garamatzan eta zer egiteko gogoa daukagun.\nSACCO-REN HURRENGO KONTZERTUAK\nmartxoaren 29an, Gasteizko Ibu Hots aretoan\nmaiatzaren 15ean, Andoaingo Gaztetxean (+ Eten + Diana Lagarto)


EUSKAL BILLERAK HAZPARNE'N (Uztallaren 23-28)\nJakin, 4. zk., 1957, 80-84. orr.\nhamargarren egunak Hazparnen.\n"EMBATA" eskualdun ixtudianten batasunak bere hamargarren egunak egin ditu aurten Hazparnen-n. Ez zen Lapurdiko probintzian, Hazparne bezain herri pollitagokorik, egokiagokorik, eskualdunagokorik hautatzen ahal. Duela hamar urte, Hazparnen egin ziren eskualdun ixtudianten lehen egunak. Hazparne-n bizi diren langile eta laborariek eskuara badakite eta mintzatzen dute, badakitelarik alta frantsesa nehor bezain untsa! Bainan ez dute eskualdun izaiteaz ahalgerik. Noiz artino begiratuko ote dute beren eskualdungoa garbi eta sano? Agian geroago eta hobekiago. Agian ere geroago eta azkarkiago, Hazparne-ren inguruan aurkitzen diren harriak beren eskualdun izaitean eskualdunago izanaraziz. Ez goatzi kundatzerat nola iragan diren egun horiek. Bakarrik zonbeit gogoeta egun eder horietatik landa, hor intzun mintzaldi eta ibili solasaldietarik landa.\nBadu orai hamar urte "EMBATA", eskualdun ixtudianten batasuna, asmatua izan zela. Batasun horrek algarretaratzen ditu Frantziako Unibertzitateetan (Parise, Bordele, Tolosa...) beren eskolen egiten ari diren ixtudiant eskualdun gehientsuenak, maleruski ez denak. Oharturik geroago eta gehiago bazirela Eskual-Herriko haurrak Unibertzitateerat zoatzienak, beste asko herrialde eta eskualdeetako ixtudianten gisa, eskualdunak ere pentsatu zuten batasun baten moldatzea, nahiz Eskual-Herriko indar eta baliotasun hoberenak bildu eskual-jendearen geroa preparatzeko eta segurtatzeko. Bere hastapenetik orai artino "EMBATA"-k moldatu ditu, urte guziez, bakantza haundi denboran, eskual ekonomiari eta kulturari buruz zoatzin egun zonbeit. Nahi baldin badugu zerbait ongi egin ez ote ditugu egungo arrangurak aztertu behar? Oraiko behar-orduak ez dire nihundik iragan mendeetako behar-orduak. Mende berri hunek sorarazi ditu problema berriak. Problema berri horier beha gaiten, beldurrik gabe eta entsega heien hobekiago ezagutzerat. Egun horietan, Eskual-Herriko jakintsun eta buruzagiak lagun, ixtudiantek elgarri ezagutarazten dituzte Eskual-Herriaren eta eskual-jendearen geroaz beren baitan dakarzkaten griña eta arrangurak. Bai Eskual-Herriko ekonomiaz, bai eskual-hizkuntzaren geroaz mintzatu zauzkigu aurtengo hautatuak izan diren jakintsunak: LEIZAOLA, LAFFITE, GAXITEGI, ERREKART... Aipatu daukute zer egin ahal ginduken... bide eta xendera zonbait ere erakutsi... Denek, bakotxak bere sail hartan, erakusterat eman daukute, klarki eta garbiki, Eskual-Herriaren geroa bai ekonomian, bai kulturan gure eskuetan zagola. Arren nolaz ez ditake gure eginbidea beharrien idekirik atxikitzea? Begien zabalik begiratzea? Izpiritua erneago ukaitea eta eskuak zaluxago paperaren gainean finkatu planen obratzeko?\nLurraren gainean sortu diren edo sortzerat doatzin erresuma guzietan aurkitzen da "hautuzko jendetze" bat, erdaraz erraiten den bezala "une élite". Badakigu zonbeit gizon aski direla mundu baten harrotzeko, inarrosteko; heien baliotasun eta jaidura on eta txarren arabera doala mundua harat eta hunarat, itxasoaren moimenduaren idurira. Gertakari horrek erakustera emaiten dauku "hautuzko jendetze" horren inportantzia eta behar-ordua erresuma eta eskualde baten kudeatzeko bere etorkizunean. Eskualdun ixtudiantek, Eskual-Herriko jakintsun, buruzagi, laborari eta langileekin eskuz-esku bat eginez "hautuzko jendetze" hori asmatu gei dute Eskual-Herria kudeatzeko bere ekonomiaren eta kulturaren etorkizunean.\nEkonomia sailean, hor ditugu laborariak eta langileak beren arrangura, griña eta behar-ordu berrien salatzeko. Hor ditugu ingeniorak gure kontseilatzeko. Ez da dudarik laborantxa, artzaingoa eta arraintza ez direla aski izanen geroan Eskual-Herriko semeen hazteko. Zerbait gisaz, lehen bai lehen, gure induztria beharko dugu haundiarazi, induztria berri batzu sararaziz, Gipuzkoan eta Bizkaian aspaldi huntan egin dituzten bezala. Berma gaiten denbora utzi gabe iragaiterat. Gisa hortan Eskual-Herriko gaztek, Landesetako eta Biarnokoek bezala beren eskualdean aurki lezakete beren bizitzekoa Ameriketarat eta Frantziako hiri nagusietarat ihes joaiterik gabe. Eskapatzerat utzi behar ez dugu okasione baitezpadazkoa gure Eskual-Herriaren bere mugetarik gaindiarazteko. Landes eta Biarno eskualdekin batetaratu beharrez, ber intresen eta aberastasunen zaintzeko, ber ekonomiaren ukaiteko! Induztria berri hori eraiki denboran, ez ginduke ez lo egon behar. Geroa behar dugu preparatu, orai danik entsegatuz Eskual-Herriko gazten sararazterat lekuko lantegi eta uzinetan, langile estranjerak eta arrotzak utzi gabe hutsik dauden lekuan hartzerat. Bertze eginbide bat ere guri dagokiona gazte horien gogo-bihotzen preparatzea beren bizi berriari buruz. Orduan laster ohartzen gira zer inportantzia hartzen duen eskual-kulturak gazte horien altxatzeko eta eskolatzeko. Ikusten dugu zonbat behar giren ernatu eskual-kulturaren eragintzeari, ezen kulturaren barnean beita hazten gizonaren gogoa, pizten haren adimendua, gizonari emaiten munduaren eta lurraren gainean bizi diren guzien behatzeko manera. Kulturaren barnean beita ere loretzen gizonaren izaitea, sustut eskual-kultura bezala girixtino hatsaz berotua delarik, girixtino indarraz betea delarik, girixtino biziaz bizitua delarik. Ez da eni erraitea zer egin behar litaken eskual-kulturaren eragintzeko. Anitz lan eta entsegu egiten da zazpi probintzietan. Moimendu haundi bat bada zonbeit urte hotan abiatua mundu guzian bizi diren eskualdun guzien artean; oldar berri bat itxaropenez betatzen gaituena. Geroago eta ugariago agertzen zauzkigu eskuarazko errebixta eta kasetak: "Eusko-Gogoa", "Gure Herria", Egan", "Herria", "Gazte", "Etxea", "Anaitasuna", "Zeruko Argia", eta Pariseko "Elgar"...; edizione berriak eraikitzen dira bai Ameriketan, bai Gipuzkoan... Jarraik gaiten moimendu berri horri; sar gaiten oldar berri hortan eskual-jendearen geroa segurtatu nahiz, guhauren izaitearen iraupena eta osotasuna bilatu nahiz.\nHalere uste dut hobekiago litakela zazpi probintzietako eskualdunek gehixago elgar adi bagindeza, gure indarrak sobera debaldetan enplegatu gabe, ELISSANBURU[k] dion bezala "ARBASOAK" deritzan bere kantu ederrean:\n"Anaiak gaituk eskualdunak;\n"Orai ere, oxala\n"Jartzen bagine "guziak bat"\nGogoak ez dezake ukan mugarik. Gure gogoa dugu zabaldu behar eta biziaren oldeari erne atxiki. Orduan ohart ginazke lehengo mendetan gizonek eraiki zedarriak lurrerat doatzila, edo, preseskiago, airez-aire gaindituak direla: Parisetik, Tokyo-n, edo New-York-en edo munduko hiri urrunenean zonbeit orenen buruan izaiten ahal gira. Atomikaren mendean bizi girela nola dezakegu ahantz? Mundua ziuntan badoala naolaz ez ginezazke ohart? Alta ez gire izitu behar. Gure gogoak behar du izan munduaren izariko edo, hobekiago, munduaren izaria baino doi bat haundiago, mundua bere osotasunean jasaiteko gisan, Jainkozko so batez gizon eta gauzak behatzeko, inguratzeko eta jujatzeko gisan. Munduaren izaria baino doi bat haundiago, munduaz itoa ez izaiteko gisan; bere azkatasunaren jabe egoiteko gisan eta Jainkoaren erakaspenaren arabera bere izaitea egiteko gisan. Ezen gure arrangura premiatsuena, gure griña samiñena gizonaren salbatzea beita atomikaren mendean, eta, berezikiago, gure sor-herrian eskual-gizonaren salbatzea atomika-mendeak emaiten dion bizimodu berri huntan.\nEskualdun-ixtudiantak eginbide horri ohartuak dira eta hortakotz dira elgarretaratu batasun batean, beren indarren biltzeko, elgar sustatzeko. Agian, geroan, hamar urte dituen batasun hori haundituz joanen da. Agian, geroan, batasun hori azkartuz joanen da, bere eginbideeri jarraikiz eta bere xedea kunplituz Eskual-Herriaren eta eskual-jendearen onetan. Eskualdun guziek behar dute lagundu "EMBATA" eskual-ixtudianten batasuna; ez bakarrik begi onez behatuz, bena ere nork bere tokian, bere etxean, bere eskolan, bere herrian, bere eskualdean eskualdungoaren alde obratuz; nor berak, zerbait gisaz, parte hartuz eskualdun ixtudiantek hasi eta jarraikitzen duten sail hotan. Kaskoz eta eskuz, denek bat eginez, bakotxak bere sailean bere jakitatearen eta ahalen arabera, zer ez gindezake egin? Beti gerorat utzi gabe egun egin beharra, berma gaiten gure eskualdun eginbideen betatzeari. Batzutan, arteño bat badukegularik, har dezagun eskuetan "AXULAR"-en "GERO" eta irakurt liburu mamitsu hortako lehen kapituluak. Orrialde horietan hatzemanen dugu anitz erakaspen maiz gogoan erabili behar gindetzazkenak. Huna orrialde horietan hautatu zatiño bat:\n"... kalte guztien gaiñeko kaltea, alferkeriatik eldu den andiena, zeñi narraikola erran baitut nik oraiñokoan erran dudan guztia, da luzamendua, 'gerotik gero'ra ibiltzea. Zeren nagi-alferrak eztu bein ere erraiten 'egun'; beti 'bihar', beti 'gero', beti 'luzamendu'. Alfertasuna da 'gero' guzien iturburua, zimendua eta ama, egiteko guztiak 'egunetik biharrera, presentetik etorkizunera, eta gerotik gerora' luzatzen dituena. Eta ama hunen alaba haur, nagitasunetik eta alferkeriatik sortzen den 'gero' haur, da gure galgarria, gure izurria, eta egundaiñotik gure etsai deabruak gure enganatzeko ediren ahal duen biderik eta arterik oberena, finena eta seguruena.\nBeraz guk ere 'gero' huni eduki behar diogu begia.Hunen gureganik kentzera, urruntzera eta etxetik ateratzera behar dugu gure indar guztiaz eta antzeaz entseiatu, permatu, deliberatu; eta egun egin behar dugun gauzarik eta ahal daikegunik, ez biharko luzatu."\n(GERO, IV argitara-aldia\nZarautzen 1954,18-gn orrialdean)\nArtetan, zendako ez egin gogoeta zonbeit lehengo mendetan bizi izan diren eskualdun zintzo eta ospetsu horiekin? Beharba beren buru zabalaren barnean balukete guri zer erakuts eta ixilik daukaten mihi puntan guri lau egia erraiteko!\nArnaud Erdozainzy-Etchart (ofm)\nORSAY-ko teologari (FRANCE)


«Irratiak ezin du galdu istorioak kontatzeko gaitasuna» | Agenda | Berria\nKomunikazioa. Euskadi Irratiaren 30. urteurrena (I). Joxe Mari Otermin. Euskadi Irratiko zuzendari ohia\n«Irratiak ezin du galdu istorioak kontatzeko gaitasuna»\nRamon Labaienen aginduz, Euskadi Irratia sortzeaz arduratu zen Otermin, 1982. urtean.\n2012ko azaroak 21 - Donostia\nJoxe Mari Otermin (Amezketa, Gipuzkoa, 1948) Euskadi Irratia martxan jartzeaz arduratu zen 1982ko maiatzetik azarora bitartean. Herri Irratiko lana utzi zuen horretarako, eta Euskadi Irratiko aurreneko zuzendaria izan zen, 1991. urtera arte. ETBra pasatu zen urte horretan, Miramongo zentroaren ardura hartzeko.\nLabaienek Euskadi Irratia sortzeko agindua eman zizunetik emanaldiak hasi arteko prozesua nolakoa izan zen?\nLehen zeregina izan nuen erabakitzea ea nolako irratia nahi genuen: jeneralista ala bide jakin bakar bati begiratzen ziona. Buelta batzuk eman ostean, ahal zen neurrian erabaki genuen irrati jeneralista bat egitea. Bigarrenik, alor teknikoko gauza batzuk konpondu behar genituen, eta Frantziako estudio batzuk ikusi genituen. Hirugarrenik, jendea aukeratu behar zen azaroan lanean hasteko. Deialdi bat egin zen, eta pertsona batzuk aukeratu nituen. Lankide berri horietako gehienei lana nola egin erakutsi behar izan genien. Dena presa handiz egin genuen.\nZeintzuk izan ziren lehen pausoetan zailtasun handienak?\nEgunean hamahiru orduz euskaraz aritzea desafio handia zen. Herri Irratian albistegiak euskaraz eginak genituen. Baina mundu batzuk erabat gaztelaniaz zeuden, eta euskaraz nola esan asmatu behar genuen. Halaber, irratian euskaraz hitz egin gabeko jende asko zegoen. Jendea euskaraz normal jartzea zen erronketako bat. Pentsatu genuen entzuleak berehala belauniko jarriko zirela euskaraz ari ginelako, baina hura ez zen hain erraza izan.\nZer ekarri du euskararentzat eta euskal entzuleentzat urteotan euskarazko irrati bat egun osoan entzun ahal izateak?\nEuskara hutsean bizi nahi zuen euskaldunari egiten zitzaion eskaintza duina izan nahi zuen Euskadi Irratiak. Alde horretatik, haren ekarpena oso ona izan da. Euskaraz irakurtzeko ohitura gutxi duenarentzat ere euskara entzuteko aukera izan du Euskadi Irratiari esker. Ez da hori gutxiesteko moduko ekarpena. Gaur egun, elastiko horia, txosten eta halako hitzak erabat normalizatuak daude. Duela 30 urte, euskara batuaren arazoa nahiko bizi zegoen. Egun, auzi hori erabakita dago. Eta Euskadi Irratiak azkeneko urteetan erakutsi du beste irratien pare-parekoa dela, eta euskaraz duintasun osoz egin daitekeen hedabide bat dela. Ez du Euskadi Irratiak inolako lotsarik munduaren aurrean ibili ahal izateko.\nTeknologia aldetik, puntan ibili da Euskadi Irratia hasieratik, ezta?\nFrantziarako bisita haiek asko balio izan ziguten, eta soinu onaren jabe izateak zuen garrantziaz ohartarazi zigun. Magnetofonoak onak ziren. Eta CDak jartzen aurrenekoak izan ginen gure inguruan. Xabier Laskibar teknikari buruari esker, erne ibili ginen. Alde horretatik, txukun aritu ginela esan daiteke. Telefono zelular potoloak Everestera ere eraman genituen.\n1991. urtearen ostean, Julian Beloki eta Odile Kruzeta izan ziren hurrengo bi zuzendariak. Hasierako izpirituarekin jarraitu al zuten biek?\nBai, baina biak baino zaharragoa naiz, eta Herri Irratiko tikak nituen. Euskadi Irratia 100.000 entzule izatera iritsi zenean, karta bat izan genuen irrati berriago bat egiteko. Hori Belokik eta Kruzetak egin zuten, formak ondo zainduz. Eta beldurrik gabe esan dezaket irrati gaurkotuago eta modernoago bat egin zutela. Inbidiaz ere ikusten nituen, animatzearekin batera.\n100.000 entzule inguru baditu Euskadi Irratiak. Zer iritzi duzu datu horri buruz?\nKontuan hartuta 600.000 euskaldun inguru garela, seitik batek Euskadi Irratia entzutea gauza handia da. Eraman dezagun datua Espainiara, eta pentsa zer-nolako irratia litzatekeen seitik batek entzungo lukeen irratia.\nNola ikusten duzu etorkizuna Euskadi Irratiarentzat?\nKrisi ekonomikoa dugu, eta kontuan hartzekoa da. Euskadi Irratiak galdu beharko ez lukeena da istorioak kontatzeko gaitasuna. Horri ez lioke bizkarra eman behar. Zailtasunak zailtasun, istorio berriak kontatzen saiatu behar du irratiak.\nZer eskatuko zenioke irratiko zuzendari berriari?\nEsan bezala, ez uko egitea istorioak kontatzeari. Gaur egun, futbol partida baten kontakizunean garrantzia badu partidak berak, baina beste zeharkako istorio asko kontatzen dira. Ikuspuntu eta talaia hori ez luke galdu behar irratiak. Badaramatza Euskadi Irratia urte batzuk hori egiten, baina oraindik ere gehiago egin behar da jauzi alor horretan, emozioetan. Entzule gisa, gauza horiek estimatzen ditut, eta zuzendari berriari hori aintzat hartzeko eskatuko nioke.\nJoxe Mari Otermin


Bermeoko bandera irabazita, ligako garaile da Orio matematikoki - Orio - Karkara.eus\nBermeoko bandera irabazita, ligako garaile da Orio matematikoki\nKarkara 2019-09-14 19:56\nZortzigarren bandera eskuratu dute Oriotarrek Bermeon, Hondarribiarekin lehia estua izan ondoren.\nDenboraldi osoan zehar izan da nagusi Orio Eusko Label ligan, eta beste behin baieztatu dute lidertza gaur, Bermeoko bandera irabazita. Emozioz betetako estropada jokatu du gaur Oriok, azken segundora arte ezin izan baita jakin Mirotzek edo Hondarribiakoek eskuratuko zuten bandera. Azkenean, 19:43,66ko denborarekin, bandera eta matematikoki liga eskuratu dituzte Orioko arraunlariek. Hondarribia hiru segundo atzetik iritsi da helmugara (19:46,50), eta hirugarren Santurtzi izan da, 19:48,40ko denborarekin.\nZortzigarren bandera eskuratu dute oriotarrek, eta harekin batera, estropada baten faltan, ligako koroa ziurtaturik dute. Portugaleten jokatuko dute bihar goizean denboraldiko azken estropada, ibai zabalean.


Hiru gizon atxilotu dituzte Irunen, etxe batean indarrez sartzea leporatuta : Bidasoko Hitza\nErtzaintzak 23, 25 eta 29 urteko hiru gizon atxilotu zituen atzo (hilak 9) Irunen, etxean indarrez sartzea leporatuta. Bizilagun batek eman zuen abisua, gizonezkoak etxean sartzen saiatzen ari zirela.\nEtxearen inguruan harrapatu zituzten gizonak, eta segidan Ertzaintzaren egoitzara eraman zituzten. Handik ordu gutxira aske utzi zituzten, eta ordu erdi ingurura bi lagun etxe bateko hormaren gainetik jauzi egiten eta beste bat zelatan zegoela ikusi zituen beste bizilagun batek, lehen saiakera egin zuten berberak.\nHiru gizonak atxilotu eta agintari judizialaren eskuetan jarri dituzte.


Bertsolariak, sukaldariak eta kirolariak ETB1en kantari gaur | Bizigiro | Berria\nNoiz sortua: 2019-12-24 00:30:00\nBertsolariak, sukaldariak eta kirolariak ETB1en kantari gaur\n'Gure kasa'-ko Antton eta Julen Telleria anaiek eta Aitziber Garmendiaren Zuriñe pertsonaiak gidatuko dute 'Gabon! Kantatzera gatoz' saioa\nAntton Telleria, Zuriñe (Aitziber Garmendia) eta Julen Telleria, gaurko saioaren aurkezleak, grabazio egunean. ETB Tamaina handiagoan ikusi\nGabonak tradizio garaia izan ohi dira, eta ETBk ere eutsi egiten die Gabonetako tradizio propioei. Hala, gaurko Gabon gauean ere kantari jarriko du Euskal Herriko jende ezaguna, eta baita ezaguna ez dena ere. Gabon! Kantatzera gatoz izango da saioaren izena. 23:15ean eskainiko dute, bai ETB1en, bai Eitb.eus-en.\nAurkezleak izango dira berrikuntza nagusia. Gure kasa saioko aurkezleek gidatuko dute programa: Julen eta Antton Telleria anaiek eta Zuriñek —Aitziber Garmendiak jokatutako rola—. Aurreko lau urteetan, Herri txiki, infernu handi programako Zuhaitz Gurrutxagak eta Mikel Pagadizabalek aurkeztu izan dute, Herri txiki kantari izenarekin. Julen Telleriak badu eskarmentua ETB1eko Gabon gaueko kantu saioan, 2014koa aurkeztu baitzuen, Itziar Atienza aktorearekin.\nPrograma berezi horrek urteotan izan duen aurkezle zerrenda errepasatuta, programa propio bat egin dezake ETB1ek: Natxo de Felipe, Edurne Ormazabal, Joseina Etxeberria, Estitxu Fernandez, Julio Ibarra, Ilaski Serrano, Xabier Euzkitze, Kike Amonarriz, Itziar Atienza, Julen Telleria, Zuhaitz Gurrutxaga eta Mikel Pagadizabal.\nKirolariak izango dira gaur gauean kantatu dutenetako asko. Realeko emakumeen futbol eta belar hockey taldeetako jokalariak, esaterako. Futbolekoek Espainiako Kopa irabazi dute aurten, Atletico Madrilen aurka. Belar hockeykoak, berriz, Europako txapeldunorde izan dira. Bi talde horiek jasoko dute Donostiako Udalaren 2020ko Urrezko Danborra, urtarrilean.\nOrioko emakumeen traineruko arraunlariek —Kontxako estropada irabazi dute, lehen aldiz— Marean abestia abestuko dute, Nogen musika taldearekin batera.\nEspainiako Lehen Mailako gizonen futbol taldeetako jokalariek ere kantatuko dute. Euskal Herriko bost talde ari dira aurtengo Ligan, eta horietatik lautako ordezkariak izango dira oholtzaren gainean, Din, dan, don abesteko: Athleticekoak, Eibarkoak, Osasunakok eta Realekoak. Alavesekoak faltatuko dira. «Sorpresatxo» bat ere izango da, EITBren arabera.\nGoi mailako kirolean ari direnez gain, kirola utzi duten batzuek ere parte hartuko dute kantuan; aurten, txirrindulari ohiek: Leire Olaberriak, Markel Irizarrek —aurten utzi du txirrindularitza—, Haimar Zubeldiak, Iban Mayok eta Joseba Belokik.\nKirolari lotuta, ETBko pilota emanaldiak eskaintzen dituzten kazetariek eta pilotari ohiek ere abestuko dute gaurko programa berezian.\nKirolariez gain, beste klasiko bat: sukaldariak. EITBk hainbat sukaldaritza programa ditu, eta haietako aurkezleak jarriko ditu kantuan: Pili Manterola, Joseba Argiñano, Zigor Iturrieta, Ramon Roteta eta Javi Sierra.\nPolitikariek urtero abestu izan dute ETB1eko Gabon gaueko programan, baina gaur ez dira oholtzan izango. Eusko Legebiltzarreko diputatuen bideo bat eskainiko dute, Itoizen Lau teilatu kantatzen, EITBk bere maratoirako baliatu duen abestia.\nKantatzen dakiten artistek ere parte hartuko dute. Bertsolariek, esaterako. Anje Duhalderen kanta bat abestuko dute Maddalen Arzallusek, Onintza Enbeita Bizkaiko txapeldunak, Julio Soto Nafarroakoak, Jexux Mari Irazuk eta Iñaki Muruak.\nItziar Ituño aktoreak bere musika taldearekin parte hartuko du emanaldian. Anne Etxegoienek ere abestuko du.\nAipatzekoa da «hainbat trikitilari ospetsuk» Iñaki Garmendia Laja trikitilaria omenduko dutela. Aurtengo urtarrilean hil zen azkoitiarra.\nJende ezagunaz gain, ezezagunagoek ere kantatuko dute gaurko saioan: alde batetik, Aita Mari erreskate itsasontziaren proiektuko boluntarioek; bestetik, Olatz Salvadorrek jatorri ezberdinetako herritarrak bilduko ditu, elkarrekin sehaska kantu bat abesteko.\nETB2k ere izango du gaur Gabon gaueko programa berezia: Dancing Olite-Erriberri, musika eta dantza saioa izango da, Erriberritik (Nafarroa), Ion Aramendik aurkeztua, Gotzon Poza koreografoaren laguntzarekin. 22:00etan hasiko da.


Enpresa bat Kaiman Uharteetan erregistratzearen ezaugarri nagusiak\nEtxea Ikuspegiak Jurisdikzioaren eguneratzea Cayman Company-ren ezaugarri nagusiak\nEguneratutako ordua: 09 Jan, 2019, 11:04 (UTC+08:00)\nAkziodunen gutxieneko kopurua bat da. Ez dago akziodun kopuruaren gehieneko mugarik. Akziodunen nazionalitateari edo egoitzari buruzko murrizketarik ez dago. Akziodunak pertsona fisikoak edo pertsona juridikoak izan daitezke.\nAkziodun izendatuak baimenduta daude.\nKapital soziala edozein monetan izan daiteke.\nEramailearen akzioak debekatuta daude. Legeak baimentzen du akzioak balio nominalean edo prima baten bidez ematea. Akzioak jaulkitzerakoan 50 $ CI-ko kapital-zerga behar da.\nGutxieneko zuzendari kopurua bat da. Akziodun bakarra izan daiteke zuzendari bakarra. Zuzendarien bizilekuan edo nazionalitatean ez dago mugarik. Gainera, zuzendariak pertsona fisikoak edo pertsona juridikoak izan daitezke.\nEz dago baimendutako gutxieneko kapitalaren baldintzarik.\nKaiman Erregistratutako Agentea eta Bulegoa\nEnpresa bakoitzak bertako agente erregistratua izendatu behar du eta bertako egoitza soziala izan behar du.\nEgoiliarrik ez duten konpainiek ez dute inolako finantza egoerarik aurkeztu beharrik edo auditoretzarik egin behar gobernuarekin.\nKontabilitate erregistroak mantendu behar dira, baina gobernuak ez du gutxieneko kontabilitate arau edo praktikarik eskatzen. Kontabilitate erregistroak uharteetatik kanpo eta edozein monetan gorde daitezke.\nEz dago zerga agintaritzei urteko aitorpena aurkezteko betebeharrik.\nKaiman Uharteek ez diete inolako zerga motarik ezartzen beren enpresei.\nKaiman Uharteetan ez dago errenta zergarik, ez sozietate zergarik, ez kapital irabazien gaineko zergarik, ez ondare zergarik edo oinordetza zergarik. Herritarrak eta egoiliarrak eta atzerriko titulartasuneko enpresak barne hartzen ditu.\nGainera, ez dago salmenta zergarik edo BEZik. Hala ere, zigilua ordaintzen dute.\nOharra: AEBetako zergadunek munduko errenten gaineko zerga jasaten dute mundu osoko errenta zergapetzen duten beste herrialde batzuekin batera. Diru sarrera guztiak beren gobernuei jakinarazi behar dizkiete.\nAkziodunen urteko batzar orokorra behar da. Bilera guztiak uharteetan egin behar dira.\nJabe onuradunen, zuzendarien eta erregistratutako akziodunen izenak ez daude inongo erregistro publikotan.\nNormalean, eskatzaileak inkorporazio prozesua 3 eta 4 lanegunetan burutzea espero dezake.\nApalategiko enpresak ez daude eskuragarri Kaimanen.\nZergatik sartzen dira enpresak Kaiman Uharteetan ?


3,051 emaitza. Arautegia\nAGINDUA, 2021eko otsailaren 19koa, Lurralde Plangintza, Etxebizitza eta Garraioetako sailburuarena, zeinaren bidez hasiera ematen baitzaio alokairuan 51 zuzkidura-bizitoki esleitzeko prozedurari Errenteriako udalerrian, Arramendi alorrean.\nAldizkaria: EHAA Zk 48 2021/03/08\n102/2021 DEKRETUA, martxoaren 2koa, Lurralde Plangintzaren eta Hiri Agendaren sailburuordea kargutik kentzeko dena.\nAldizkaria: EHAA Zk 47 2021/03/05\n103/2021 DEKRETUA, martxoaren 2koa, Lurralde Plangintzaren eta Hiri Agendaren sailburuordea izendatzeko dena.\nEBAZPENA, 2021eko otsailaren 17koa, Garraio Plangintzaren zuzendariarena, zeinaren bidez jendaurrean jartzen baita Euskal Autonomia Erkidegoko salgaien eta bidaiarien errepideko garraio publikoan teknologia berrien eta segurtasunaren sistemak ezartzeko laguntza-programa bat ezartzen duen 2020ko maiatzaren 4ko Aginduan aurreikusitako laguntzen onuradunen zerrenda.\nAldizkaria: EHAA Zk 45 2021/03/03\nEBAZPENA, 2021eko otsailaren 17koa, Garraio Plangintzaren zuzendariarena, zeinaren bidez jendaurrean jartzen baita Euskal Autonomia Erkidegoko errepideko garraio publikoaren arloko elkarte profesional eta enpresarialentzako laguntza-programa ezartzen duen 2020ko maiatzaren 4ko Aginduan aurreikusitako laguntzen onuradunen zerrenda.\nEBAZPENA, 2021eko otsailaren 17koa, Garraio Plangintzaren zuzendariarena, zeinaren bidez jendaurrean jartzen baita Euskal Autonomia Erkidegoko salgaien eta bidaiarien errepideko garraio publikoan ingurumena, energia eta kalitatea kudeatzeko sistemak ezartzeko laguntza-programa bat ezartzen duen 2020ko maiatzaren 4ko Aginduan aurreikusitako laguntzen onuradunen zerrenda.\nAldizkaria: EHAA Zk 44 2021/03/02\nAzpigaia: Industria; Ingurumena; Gobernua eta herri administrazioa; Ekonomia; Merkataritza eta turismoa\nEBAZPENA, 2021eko otsailaren 17koa, Garraio Plangintzaren zuzendariarena, zeinaren bidez jendaurrean jartzen baita salgaien eta bidaiarien garraio publikoaren arloan lanbidea uzteko laguntza-programa bat ezartzen duen 2020ko maiatzaren 4ko Aginduan aurreikusitako laguntzen onuradunen zerrenda.\nAGINDUA, 2021eko otsailaren 10ekoa, Lurralde Plangintza, Etxebizitza eta Garraioetako sailburuarena. Horren bitartez, baimendu egiten da, Euskadiko Lurzoruari eta Hirigintzari buruzko ekainaren 30eko 2/2006 Legearen 80.4 artikuluan eta hirigintzako estandarrei buruzko uztailaren 3ko 123/2012 Dekretuak 15. artikuluan aurreikusitako prozeduraren arabera, babes publikoko etxebizitzen gutxieneko estandarrak osorik betetzea, etxebizitza-transferentziak eginez, Markina-Xemeingo Hiri Antolamenduko Plan Orokorraren baitan.\nEBAZPENA, 2021eko otsailaren 8koa, Garraio Azpiegituren zuzendariarena, zeinaren bidez dei egiten baitzaie «Donostialdeko Metroaren Mirakontxa-Easo tartea eraikuntza-proiektua. 2. Fasea.» proiektuak ukitutako ondasunen eta eskubideen titularrei, Okupazioaren Akta Osagarriak egiteko ekitaldirako.\nEBAZPENA, 2020ko abenduaren 23koa, Etxebizitzako sailburuordearena, zeinaren bidez ebazten baita etxebizitza eta eraikinen birgaikuntza integral eta efizientearen arloko dirulaguntzen programaren 2020ko deialdia -Renove Integral Programa-, Euskal Autonomia Erkidegoko ondare eraikian esku hartzeko proiektuak egiteko eta horien ondoriozko obrak gauzatzeko dena.\nGaia: Ekonomi Jarduerak; Gizarte gaiak eta emplegua; Ingurune naturala eta etxebizitza; Administrazioaren antolamendua; Osasun eta kontsumoa\nAldizkaria: EHAA Zk 37 2021/02/19\nAzpigaia: Industria; Gizarte Gaiak; Hirigintza eta etxebizita; Ingurumena; Gobernua eta herri administrazioa\n64/2021 DEKRETUA, otsailaren 16koa, zeinaren bidez urgentziako deklaratzen baita Bilbao Bizkaia Ur Partzuergoak, nahitaez desjabetzeko, honako eskubide eta ondasun hauek okupatzea: Morgan, Morgako Meakaur auzoan dagoen ur-sarearen hobekuntza proiektua burutzeko beharrezko ondasunak eta eskubideak.\n63/2021 DEKRETUA, otsailaren 16koa, zeinaren bidez urgentziako deklaratzen baita Bilbao Bizkaia Ur Partzuergoak, nahitaez desjabetzeko, honako eskubide eta ondasun hauek okupatzea: Morgan, Morgako Ola auzoan dagoen ur-sarearen hobekuntza proiektua burutzeko beharrezko ondasunak eta eskubideak.\nAGINDUA, 2021eko urtarrilaren 29koa, Lurralde Plangintza, Etxebizitza eta Garraioetako sailburuarena, zeinaren bidez behin-behineko langile bat izendatzen baita Lurralde Plangintza, Etxebizitza eta Garraio Sailean.\nAldizkaria: EHAA Zk 26 2021/02/05\nAGINDUA, 2021eko urtarrilaren 29koa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Saileko behin-behineko langile bat izendatzeko dena.\nAGINDUA, 2021eko urtarrilaren 29koa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Saileko behin-behineko langile bat lanpostutik kentzea xedatzen duena.\nAGINDUA, 2021eko urtarrilaren 29koa, Lurralde Plangintza, Etxebizitza eta Garraioetako sailburuarena, Lurralde Plangintza, Etxebizitza eta Garraio Saileko behin-behineko langile bat kargutik kentzeko dena.\nEBAZPENA, 2021eko urtarrilaren 15ekoa, Garraio Azpiegituren zuzendariarena, zeinaren bidez deklaratzen baita Bilbao-Donostia trenbidearen Ermuko zatia eraikitzeko proiektuak hasiera batean afektatutako finken desafektazioa -espedientean 20., 21. eta 22. zenbakiekin daude identifikatuta-.\nGaia: Administrazioaren antolamendua; Garraio eta herri lanak; Ogasun eta Ekonomía\nAldizkaria: EHAA Zk 24 2021/02/03\n41/2021 DEKRETUA, urtarrilaren 26koa, Kabinetearen zuzendaria izendatzeko dena.\n42/2021 DEKRETUA, urtarrilaren 26koa, Lurralde Plangintzaren eta Hiri Agendaren sailburuordea izendatzeko dena.\n40/2021 DEKRETUA, urtarrilaren 26koa, Etxebizitza eta Arkitekturako zuzendaria kargutik kentzeko dena.\n43/2021 DEKRETUA, urtarrilaren 26koa, Lurralde Plangintzaren eta Hiri Agendaren zuzendaria izendatzeko dena.\n44/2021 DEKRETUA, urtarrilaren 26koa, Etxebizitza, Lurzoru eta Arkitekturaren zuzendaria izendatzeko dena.


Tlazolteotl - Wikipedia, entziklopedia askea.\nTlazolteotl Borboitar Kodexean\nTlazolteotl (nahuatlez "Zikinkeriaren Irenslea") mexika mitologian lurra, sexua eta jaiotzaren jainkosa da. Mundutik bekatua ezabatzen zuen jainkosa eta sexualitatearekin gehien lotutako jainkosa zen. Ilargiarekin lotuta zegoen.\n3 Beste jainkosa batzuk\nKodexetan azteken erditzeko ohiko posturan irudikatzen zen, edo batzuetan kaka egiten lizunkeria bekatuak kakarekin sinbolizatzen baitziren.\nBeste kodex batzuetan "deabruaren erroa" eusten agertzen da, ezmoraltasunarekin lotuta dagoen edaria den pulkearen eraginak indartzeko eta erditzeko minak arintzeko erabilitako landearea.\n"Zikinkeriaren irenslea" bezala ezagutzen zen hil zorian zegoen jendea bisitatzen zuela uste baitzen.\nTlazolteotl jainkosak azteka gizartean emakumetasunari buruzko balio moral batzuen kontraesanak agertzen zituen: sufrimendua zekarren sexu bidezko gaixotasunekin eta hauek medikuntzarekin sendatzen zituen, sexu desbideraketak inspiratzen zituen eta aldi berean horiek barkatzeko ahalmena zuen, eta guzti hau ugalkortasunaren eta erditzearen jainkosa, medikuen patroia eta aldi berean eromena zekarren jainkosa krudela izanik.\nBeste jainkosa batzuk[aldatu | aldatu iturburu kodea]\nToci ("Jainkoen Amona") gaixoen sendatzailea\nYohualticitl ("Gaueko emagina")\nMictecacihuatl ("Heriotzaren Dama") Mictlan behe munduko erregina\nCoatlicue ("Sugezko gonaduna"). Emankortasuna, heriotza eta birsortzea sinbolizatzen zituen. Aztekek birjintzat hartzen zuten. Tonantzin ere deitua ("Gure Ama Gurtua")\nXochiquetzal, Quetzalcoatlen maitale ederra, erditzearen eta jaiotzaren emagina.\nItzpapalotl, jainkosa azteka bat, aldi berean atso jakintsua eta sorgin boteretsua.


Malagako osasun-zentro bateko milaka txosten mediko agertzen dira zaborretan | Consumer\nMalagako osasun-zentro bateko milaka txosten mediko agertzen dira zaborretan\nDokumentuen zaintzako akatsak areagotu egin dira azken urteotan\nMilaka espediente mediko, pazienteen datu konfidentzialak dituztenak, Andaluziako Osasun Zerbitzuaren (SAS) logotipoa duten kartoizko bi kaxatan aurkitu zituzten pasa den astean, edukiontzi baten ondoan, Boliches herriko malagako osasun-zentrotik hurbil, atzo gainditu zutenez.\nDokumentuak kontu handiz zaindu ziren Fuengirolako Udaltzaingoaren bulegoetan, azken orduetan, ikerketaren ardura hartuko duen instrukzio epaitegiari eman arte.\nKale erdian utzitako atal medikoetan, Andaluziako Juntako anbulatorio honetan 1997 eta 1999 bitartean artatutako pazienteen historialari buruzko informazio konfidentzialak agertzen dira.\nGertaera are larriagoa da kontuan hartzen badugu bide publikoan aurkitutako bi kutxetan dauden milaka informazioren artean datu batzuk daudela buru-gaixotasunei, drogen mendekotasunei edo xehetasunetan deskribatutako pazienteen familia-aurrekariei buruz, haien izen-abizenekin, helbideekin, telefonoekin eta nortasun-agiriekin.\nDokumentazioaren artean espezialitateetako mediku-zatiak ere sartzen dira, hala nola pediatria, ginekologia, barne-medikuntza eta osasun mentala. Era berean, espezialistengana, pazienteetara eta beste mediku-zentro batzuetara bideratutako milaka kopia-paper bereizten dira, egiaztatu ahal izan den bezala, inoiz ez baitira iritsi horietara.\nInguruko agintariek eta bizilagunek ez dute ezagutzen aurkikuntza hori, eta ez dute ulertzen nola gerta daitekeen informazio pertsonal eta sekretua kontu handiz ez artxibatzea eta mediku-zentro batera joatea, edozein ikuslerentzat oso erraz identifika daitezkeen kaxetan, SAS bereizgarria baitute.\nAtzo, Jose Luis Marcos Osasun ordezkariak, gertakariak argi publikora jauzi egin eta handik ordu batzuetara, zentroko arduradunen ikerketek emaitza eman zutela esan zuen, Bolichesko anbulatorioko langilea aurkitu baitzuen, eta 7.000 espediente inguru bota zituen, administrazio autonomikoaren kalkuluen arabera. Emakumeak ziurtatu zuen garbiketa egiteko dokumentuak kentzea erabaki zuela.\nMarcosek uste du langileak ez zuela asmo txarrez jokatu, baina espedientea irekiko zaio.\nEz da Espainian horrelako gauza bat gertatzen den lehen aldia. Gaztela eta Leongo Juntak, 2000ko maiatzean, ikerketa bat ireki zuen Valladoliden, hiriko eremu batean tiratuta agertu ziren ehunka emakumeen zitologia galtzeari buruzkoa. Osasuneko Lurralde Zerbitzuaren arduradunak izendatu zituzten ikerketan, txosten mediko horiek zaintzeaz arduratzen zirenak.\nIkerketak ondorioztatu zuen dokumentu zaharkituak suntsitzeko prozedura ez zela bete, papera birziklatu aurretik. “Dokumentuak birrintzea ohikoa da administrazioetan eta Osasun arloan, are gehiago. Izan ere, ez da horrelakorik gertatu”, esan zuen garai hartan Batzarraren ordezkaria Valladoliden, Juan Carlos Sacristánek, “asmo txarrez jokatu zuen ekintzan, despisto edo arduragabekeria bat baizik”.\nOso dokumentu desberdinak diren arren, Madrilgo Chamartin auzoan duela hiru aste gertatutakoa gogorarazten digute gertakari horiek. Kazetari batek zaborrontzi batean aurkitu zituen paperak, eta, hala, Sánchez Romero supermerkatu-katean lan egiten zuten 250 pertsona baino gehiago elkarrizketatzen zituztenek hainbat deskalifikkalifikazio izan zituzten lan-eskaeretan, jatorrizko herrialdearen eta itxura fisikoaren arrazoiak zirela eta.\nXenofobiaren eta diskriminazioaren inguruko oharrak kasualitatez aurkitu zituzten Sánchez Romeroren zazpi establezimenduetako baten ondoan Madrilen. Laneko eta Gizarte Segurantzako Ikuskaritzak eta Datuak Babesteko Agentziak gertakariak ikertzen dituzte.\ninformes-eu médicos-eu zabor


Maniobra militar gehiago eta benetako munizioa aste honetan, Bardean - Nafarroa - euskalerriairratia.eus\nManiobra militar gehiago eta benetako munizioa aste honetan, Bardean\nEuskalerria Irratia 2018-02-05 09:01\nEspainiako armadaren Harrier hegazkinek maniobrak egiteko baimena eskatu dute, baita, benetako munizioa erabiltzeko ere. Otsailaren 7,8 eta 9an eginen dituzte. Tiro Poligonoaren Aurkako Plataformak elkarretaratzea eginen du ekintza horiek salatu eta poligonoa deusezteko.\nBardeara begira jarrita, berriz ere Tiro Poligonoaren Aurkako Plataformak salatu du maniobra militar berriak izanen direla otsailean. Espainiako Armadako Harrier hegazkinentzako eskatu dute Bardeako tiro poligonoaren erabilera, eta iragarri dutena da ariketa horiek otsailaren 7, 8 eta 9an eginen dituztela.\nBenetako munizioa, benetako bonbekin ariko dira, goizez eta arratsaldez. Ordu betez 10etatik 11ak arte eta beste ordu betez ordu batetatik ordu bietara. Egun guztietarako ordu horietan eskatu dute baimena.\nHori horrela, Bardeako Komunitateak Poligonoaren inguruko errepideak mozteko baimena eskatu du; Carcastilloko sarrerako bidea, kuartelaren inguruko bidea eta Kruzeta izeneko bidea mozteko eskatu dute.\nTiro Poligonoaren Aurkako Plataformak elkarretaratzea eginen du otsailaren 7an maniobra militar horiek salatu eta poligonoa deuseztatzeko eskatzeko.\nProtestak Iruñean eta Tuteran\nOstiralean protestak eginen dituzte Iruñean eta Tuteran. Lehenengoan Espainiak Nafarroan duen ordezkaritzaren parean eginen dute 19:30etan. Elkarretaratzea izanen da. Bigarrenean, Tuteran, kalejira antimilitarista eginen dute Bardeako Komunitatearen egoitzatik hasita. 'Ez poligonorik ezta maniobrarik ere. Herriak erabaki' goiburuarekin eginen dituzte protestak.\nAndoni Romeo, Bardeak Libre taldeko kidea da\nEuskalerria Irratia 2018 ots 08 Nafarroa


Zabalik da Botikako nekazal guneetan lursailetan izena emateko epea - Gaurkotasuna - Hondarribia\n“Gunea hiru lursailez osaturik dago eta bere kudeaketaz Behemendi Elkartea arduratzen da” dio Juan Luis Silanes Nekazaritza zinegotziak.\n“Urtarrilean, Botikako lursailetako bat libre geldituko da eta ondorioz, emakidan emateko prozedura abian jarriko da lur sail horrentzat. Abenduak 12 arte luzatuko da izena emateko epea. Lursailak 5.342 m2 ditu eta etxola bat edukiko du biltegi moduan. Ekimenaren helburua, produkzio ekologikoan lan egitea da” gehitu du Silanesek.\nIzena emateko beharrezko diren dokumentuak Oiartzungo Mendiburu 14 kaleko Behemenendi Elkartearen bulegoetan eskuratu ahal dira. Informazio gehiagorako 943490219 zenbakira deitu behar da, edota mikel@behemendi.eus postara idatzi.


2018ko urriaren 23a, asteartea | Ordua Euskal Herrian 03:32:32\nUrtea bete da Bizkaiko zahar etxeetako langileak greban direla euren aldarrikapenen defentsan: 35 orduko lan astea jasotzen duen sektore hitzarmena, pertsonal gehiago, asistentzia kalitatea hobetzea, 1.200 euroko soldatak, eta gehigarri edo plusen kobertura handitzea.\n(Argazkia: Argazki Press / Marisol Ramirez)\nGesca-rekin –sektoreko patronal garrantzitsuenarekin– aurre-akordioa lortu eta gatazkari konponbidea emateko itxaropena piztu zenean, Lares eta Elbe patronalen intrantsigentziak negoziazioa blokeatu zuen berriz ere. Hain justu, trabak jarri dituzten elkarte horiek finantzazio publiko foral eta lokala jasotzen dute. Horregatik, zahar etxeetan gehiengoa duen ELA sindikatuak Bizkaiko Aldundiari eskatu izan dio esku hartu dezala egoera desblokeatzeko, nahiz eta honek orain arte ez duen modu baikorrean erantzun. Baina badirudi azken egunetako negoziazioetan alde guztiak mugitu direla eta akordioa oso gertu dela.\nHilabetez hilabete kalean mobilizatzen ari diren grebalariek oinezko martxa bat egin dute joan den astean gatazka ikusarazteko. Udal erakundeak eta balizko akordioa blokeatzen duten erresidentziak zuzenean interpelatu dituzte ekimen horren bidez. Ibilaldia Bilbon hasi zen eta Bizkaiko hainbat herri igaro ostean Foru Aldundiaren aurrean amaitu dute duela gutxi.\nZutabe horretan parte hartu dutenek berriz ere deia egin diote foru erakundeari egoera behingoz konpon dezan. Sektorean lan egiten duten 5.000 lagunek eta zerbitzatzen dituzten 7.000 adinekoek ez dute merezi instituzio publikoek gatazkan orain arte izandako jokabidea: patronalen interesei egin die mesede, langileen prekarietate eta miseriaren bizkar, eta gure zaharrei eskaini beharreko zerbitzua kaltetu du horrek. Bizkaiko Diputazioak egoera desblokeatu beharko luke oraintxe bertan.


Leartibai Garapen Agentzia eskualdeko Merkataritzako Bulego Teknikoa izango da\nLeartibai Garapen Agentziari Merkataritzako Bulego Teknikoa izateko dirulaguntza onartu diote 2019-2020 ekitaldirako. Eusko Jaurlaritzako Turismo, Merkataritza eta Kontsumo Sailak arautu eta ebatzitako laguntza programa da hau. Guztira 47 izan dira laguntzaren onuradunak azken deialdi honetan.\nPrograma horren parte izanik, Leartibai Garapen Agentziak eskualdeko herrietan kalitatezko merkataritza eremuak lortzeko eta mikroenpresen lehiakortasunaren garapenerako bidelagun izateko konpromisoa hartzen du. Horretarako, ondorengo zerbitzuak eskaintzen ditu:\nLeihatila bakarra: dirulaguntzen informazioa eta tramitazioa; enpresa proiektuen sorkuntzarako tutoretza eta merkatariei sortutako beharrei eta zalantzei arreta.\nPrestakuntza: eskualdeko merkatariei formakuntza eskaintzea; partaideen antzematea eta programa, jardunaldi eta saioen koordinazioa.\nLehiakortasuna: merkatari eta ekintzaileen artean berrikuntza sustatu eta lehiakortasuna hobetzeko aukera eta tresnak eman. Baita digitalizazioa indartu (IKT astea) eta berrikuntza programak antolatu ere.\nSektorearen dinamizazioa: merkatal sektoreari bizitasuna eta babesa emango dioten ekintzak aurrera eraman; adibidez, eskualdeko Erakusleiho Lehiaketa, “Hamen Bertokoa” tokiko produktuen kontsumoaren aldeko proiektuaren garapena, merkataritza elkarteekin koordinazioa eta eskualdeko udalekin elkarlana.\nDiru-hornidura honen iraupena 2020ko irailera artekoa izango da.


2018ko urriaren 22a, astelehena | Ordua Euskal Herrian 23:12:38\nEz dakit zuei ere gertatu ohi zaizuen, baina ni traumatizatuta nauka amets gaiztoa bailitzan: kotxean noa irratia entzuten, eta fundamentu handirik gabeko hamaika konturen ostean zerbait interesgarria komentatzen hasten diren unean, juxtu une horretan, tunelean sartu eta maldizio ikaragarrien artean, historiaren bukaera galtzen dut.\nEz al da patetikoa? Bakar-bakarrik kotxean tunelaren erdian, belarria luze-luze eginda galtzen ari naizen seinaleari mekaguenka. Tunela, beti momenturik txarrenean.\nOrain dela hilabete gertatuak bereziki sutu ninduen. Euskadi Irratiko arratsaldeko saioan arbitro gazte beltz bati buruz ari ziren. Itxuraz, larunbatean, nerabeen arteko partida bat epaitzen ari zela, guraso batek “kasik hobea izango zen zure gurasoak pateran zetozela itsaso erdian ito izan balira”, oihukatu omen zion.\nBale –pentsatu duzue–, tamalez, beste guraso desgraziatu bat bere onetik aterata semeari edo alabari ez diolako arbitroak hain garbia izan den penaltia adierazi. Horrelakoak, tamalez, sarri ikusten ditugu edozein larunbat goizetan.\nEta, esan bezala, segidan zer gertatu zen jakiteko desiratzen nengoela Malmasingo tunela pare-parean.\nJo dezagun arbitroa futbol zelai-erdian zegoela eta astapotro hura harmailetan. Jakina, arbitroak entzuteko moduan esan bazuen paterarena, ez alferrik bestela, ondoan zeuden denek entzungo zuten, ezta? Hemen hasten dira nire zalantzak eta galderak.\nBeste ikusleren bat hurbildu ote zitzaion, belarri ertzetik heldu eta handik ateratzeko “eskatu” beste guraso guztien txalo artean, edo, akaso, ondoko denak konplizitatezko irria egin eta isilik geratu ziren azken finean taldeari laguntze aldera egin zuelako egin zuena?\nNorbaitek salatu ote zuen klubean edo komisaldegian gertatu zena, edo, partida amaitu ondoren txorixo mutur bat txakolin batekin hartzera joan ziren ospatzeko beraien taldeak, azkenean eta kostata arbitro beltz hura oso txarra zelako, irabazi zuela.\nZuriak eta beldurtiak gara, zarata handiena egiten duenaren aurka inoiz egiten ez dugunak bakeak iskanbilak baino gehiago balio duelakoan. Beraz, ez dezagun errazera jo eta geure burua zuritu bakearen izenean, isilik geratu ostean, artikulu batean gertatua kontatu dugulako. Konplizeak gara, derrigorrezko piezak intolerantziak bere horretan jarrai dezan. Palmeroak, epelak, zuriak.\nBeraz, zuetariko norbait orain hilabeteko larunbat goiz hartan arbitro beltz bat zuen partidan izan bazineten, esadazue mesedez nola bukatu zen kontua.\nBestela tunel beltzean jarraitu beharko dut.


Doako 35 kultura eta kirol jarduerez osatutako 'Arrigorriaga On' programa abiaraziko du Udalak hilabete bukaeran | Geuria\nDoako 35 kultura eta kirol jarduerez osatutako ‘Arrigorriaga On’ programa abiaraziko du Udalak hilabete bukaeran\nEzkerretik eskumara: Rosa Martinez, Maite Ibarra, Sonia Camara izenekineta Iratxe Rubio, udaletxe aurrean // Geuria\nArrigorriagako Udalak doako 35 kirol eta kultura jarduerez osatutako ‘Arrigorriaga On’ programa antolatu du martxoaren 23tik apirilaren 11ra, horietako 25 euskara hutsean izanik: “Kultura eta kirola uztartuko dituen programazio fresko eta bizia eskainiko die Arrigorriaga On programak herritarrei eskaintzen. Pandemiak baldintzatuta datoz aurtengo oporraldi guztiak, eta Aste Santua ez da salbuespena: Aurreikusten genuen gerta zitekeela egoera honetan egotea, eta horregatik, ikasturtearekin batera lanean hasi ginen, osasun egoeraren eta mugikortasun murrizketen arabera aukera eta programazio ezberdinak lantzen”, azaldu du Iratxe Rubio Kultura zinegotziak programaren aurkezpenean, udaletxeko Osoko bilkuren aretoan.\n“Herriko jarduerak antolatu behar genituen, murrizketek eragindako egoera ikusita”, jarraitu du Sonia Camara programatzaile soziokulturalak. “Programa honek kontziliazioa errazten du: umeek aste biko oporrak dituzte Aste Santuan eta helduek egun batzuk libre dituzte ere eta pandemiak herriko etxeetan eragina izan duenez ‘Arrigorriaga On’ programak gastu ekonomikorik gabeko aisialdiaz gozatzen utziko digu“.\nUdalak 25.000 euro bideratu ditu adin tarte ezberdinei zuzendutako programa Arrigorriagako erdigunean zein Abusun burutzeko: “Jakin badakigu aurreko urteetan baino askoz jende gehiago ibiliko dela herrian, eta Arrigorriagan kulturaz eta kirolaz gozatzeko aukerak biderkatu nahi izan ditugu”, jarraitu du Iratxe Rubiok. Arrigorriagan bertan Gatibu taldeak kontzertua eskainiko die 18 urte gorako gazteei, formatu akustikoan. Haurrentzako tailerrak prestatu dituzte eta zinema saioak eta spinning eta zumba masterclassak izango dira herrian. Jarduerak Gaztegunean, Herrigunean, kiroldegian eta Abusun eskainiko dituzte. Gazteguneko jarduerak 12 eta 17 urteko gazteei zuzendutakoak izango dira. Herrigunean adin ezberdinetako pertsonei zuzendutako jarduerak egongo dira: hitzaldiak, tailerrak, film proiekzioak… Kiroldegian profesional bik spinning eta zumba masterclass bereziak eskainiko dituzte. Abusun ume txikienetan zentratutako jarduerak egingo dituzte, kontaketa saioak eta tailerrak.\n“Pandemiak utzi digun berri on bakarren artean badago herrian egoteko eta bizitzeko ohitura indartu duela. Zentzu horretan, uste dugu kulturak badaukala herritarren ohituretan eragiteko gaitasuna, eta Arrigorriagaz gozatzeko modu osasuntsu, dibertigarri eta kitzikagarria izan daitezke Arrigorriaga ON bezalako ekimenak”, izan dira Maite Ibarra alkatearen hitzak. Ibarrak azpimarratu du jarduera guztiak doakoak izan arren izena ematea derrigorrezkoa izango dela, azken eguna martxoaren 22an izanik, eta horri edukiera mugak era zorrotzean beteko direla gehitu du. “Modu berean, eraikin bakoitzean dauden kontingentzia planak zorrotz ere beteko dira”.\nMaite Ibarra alkatea, Arrigorriaga ON programaren aurkezpena bukatzean // Geuria\nBertako jarduerak 12 eta 17 urte bitarteko gazteei zuzendutakoak dira eta Gaztegunean eskainiko dira, 18:30ean, edukiera 10 lagunekoa izanik. Salbuespenak salbuespen. Izena emateko idatzi gazteria@arrigorriaga.eus helbide elektronikora.\nMartxoak 26, ostirala: Alkoholik gabeko koktelak – 12 eta 17 urte bitarteko gazteei zuzendutako tailerra. Abusun, 17:30ean. Edukiera: 10 lagun\nMartxoak 27, larunbata: Gatiburen kontzertu akustikoa – 18 urtetik gorako gazteentzat. Lonbo aretoan. Pase bi egongo dira: 17:30ean eta 19:30ean. Saio bakoitzeko edukiera: 107 lagun\nMartxoak 28, igandea: Alkoholik gabeko koktelak – euskaraz\nApirilak 6, asteartea: Gaztechef – euskaraz\nApirilak 7, asteazkena: Arrautzekin dekoratzen ikasteko tailerra – euskaraz\nApirilak 8, osteguna: Aeroyoga – euskaraz\nApirilak 9, ostirala: Ispilu-mandala – euskaraz\nApirilak 10, larunbata: Lightpainting – euskaraz\nHerriguneko jardueretan izena emateko idatzi scamara@arrigorriaga.eus helbide elektronikora edo deitu 946 712 361 telefono zenbakira 16:00etatik 20:00ak arte.\nMartxoak 23, asteartea: ‘Familia harremanak Covid garaian’ tailerra – 18 urtetik gorakoentzat, Kultur etxean, 19:00etan. Edukiera: 12 lagun\nMartxoak 28, igandea: ‘Onward’ filmaren proiekzioa – Gaztelaniaz. Lonbo aretoan, 18:30ean. Edukiera: 107 lagun\nMartxoak 29 eta 31, astelehena eta asteazkena: Umeentzako tailerrak: zientzia eta esperimentuak – euskaraz. 4 eta 12 urte bitarteko haurrentzako tailerra. Euskaldun Berria erakusketa gelan, 17:00etan. Edukiera: 35 lagun\nMartxoak 30, asteartea: Osasun fisiko eta mentala Covid garaian – Kultur etxean, 19:00etan. Edukiera: 12 lagun\nMartxoak 30, astelehena: ‘Manou’ filmaren proiekzioa – 4 eta 8 urte bitarteko haurrentzako emanaldia – euskaraz. Lonbo aretoan, 12:30ean. Edukiera: 107 lagun\nMartxoak 31, asteazkena: ‘Parásitos’ filmaren proiekzioa – gazteleraz. Helduentzako emanaldia. Lonbo aretoan, 19:00etan. Edukiera: 107 lagun\nApirilak 6-9: ‘Telefono mugikorraren erabilera eraginkorra adinentzako tailerra’ – gazteleraz. Kultur etxean. Saio bi egingo dira: 11:30ean eta 17:30ean. Edukiera: 6 lagun\nApirilak 6-9: Umeentzako zientzia eta esperimentu tailerrak – 4 eta 11 urte bitarteko haurrentzako tailerrak – euskaraz. Euskaldun Berria erakusketa gelan, 17:00etan. Edukiera: 35 lagun\nApirilak 6, asteartea: ‘Nutrizioa Covid garaian’ tailerra – 18 urtetik gorakoentzako tailerra – euskaraz. Kultur etxean, 19:00etan. Edukiera: 12 lagun\nApirilak 8, osteguna: Pokemon: Pikachu Detektibea – 4 eta 11 urte bitarteko haurrentzako saioa – euskaraz. Lonbo aretoan, 12:30ean. Edukiera: 107 lagun\nApirilak 9, ostirala: Artoteka tailerra – 12 urtetik gorako haurrentzako tailerra – gazteleraz. Euskaldun Berria erakusketa gelan, 18:30ean. Edukiera: 15 lagun\nApirilak 10, larunbata: ‘Joker’ filmaren proiekzioa – gazteleraz. Lonbo aretoan, 18:30ean. Edukiera: 107 lagun\nApirilak 11, igandea: ‘Quien a Hierro Mata’ filmaren proiekzioa – gazteleraz. Lonbo aretoan, 19:00etan. Edukiera: 107 lagun\nKiroldegiko masterclassetan parte-hartzeko deitu 946 711 021 telefono zenbakira.\nMartxoak 27, larunbata: Spinning masterclassa – 15 urtetik gorako gazteentzat – elebiduna. Kiroldegian, 12:00etan. Edukiera: 18 lagun\nApirilak 10, larunbata: Zumba masterclassa – 15 urtetik gorako gazteentzat – elebiduna. Kiroldegian, 12:00etan. Edukiera: 18 lagun\nAbusuko jardueretan izena emateko idatzi abusu@arrigorriaga.eus helbide elektronikora edo deitu 944 792 930 telefono zenbakira 16:00etatik 20:00ak arte.\nMartxoak 29, astelehena: ‘Edison robotarekin jarduera’ – 7 eta 9 urte bitarteko haurrentzat – euskaraz. 4. gelan, 17:00etan. Edukiera: 10 lagun\nMartxoak 30, asteartea: ‘Diseinatu eta programatu zure marrazkiak Mind Designer erabiliz’ – 7 eta 9 urteko haurrentzat – euskaraz. 4. gelan, 17:00etan. Edukiera: 10 lagun\nMartxoak 30, asteazkena: ‘Cospaces erabiliz mundu birtuala sortu’ – 10 eta 12 urte bitarteko haurrentzako tailerra – euskaraz. 4. gelan, 10:00etan. Edukiera: 10 lagun\nApirilak 6, asteartea: ‘Joko erraldoiak eta ipuin kontaketa saioa’ (gaia: euskal mitologia) – 3 eta 5 urte bitarteko haurrentzat – euskaraz. Sarrera nagusian edo plazan, 17:00etan. Edukiera: 15 lagun\nApirilak 7, asteazkena: ‘Eskulanak eta fabula kontuak’ (gaia: zientzia) – 3 eta 5 urte bitarteko haurrentzat – euskaraz. Sarrera nagusian edo plazan, 17:00etan. Edukiera: 15 lagun\nApirilak 8, osteguna: ‘Eskulanak eta joko erraldoiak’ (gaia: ingurumena) – 6 eta 10 urte bitarteko haurrentzat – euskaraz. Sarrera nagusian edo plazan, 17:00etan. Edukiera: 15 lagun\nApirilak 9, ostirala: ‘Bide-zirkuitua eta magia-saioa’ (gaia: bide-segurtasuna) – 6 eta 10 urte bitarteko haurrentzat – euskaraz. Sarrera nagusian edo plazan, 17:00etan. Edukiera: 15 lagun\nSailkatuta: Arrigorriaga, arrigorriaga on, ekitaldiak, Euskara, Gatibu, jarduerak, Kirola, Kultura, Portada, Spinning, Zinema, Zumba


Oinatz Bengoetxearen azken guda dantza? - Aspe\nOinatz Bengoetxearen azken guda dantza?\nLeitzarrak txapelketa ofizial batean jokatuko duen azken partida izan daiteke 22ra heltzera lortuko ez balu eta lehia berezia izango da, bai beretzat eta baita Jokin Altunarentzat. «Pilotari handi bat baino gehiago, asko miresten dut pertsona bat ere bada eta ilusio berezia egiten dit», azaldu du\nGara. Lau eta Erdiko finalerdietarako azken txartela banatzeaz harago, sentimentalki ere oso partida berezia da astelehenean Beotibarren Oinatz Bengoetxeak eta Jokin Altunak elkarren artean jokatu behar dutena. Izan ere, 22ra heltzera lortuko ez balu, Tolosakoa izan daiteke leitzarrak lehen mailako txapelketa batean jokatzen duen azken partida. Urtearekin batera amaitzen zaio Baikokoari kontratua eta Kortatuk bere azken diskoarekin egin bezala, azken guda dantzarekin ere gozatu eta gozarazi nahi luke.\n«Más que el pelotari, la persona»\nTodo o nada para Mikel Urrutikoetxea en el Cuatro y Medio